text:
Hyundai Ioniq Electric a drenta Aruba
E realidad di cambio climatico y su consecuencianan mundial, y en espacial pa nos isla cu crecemento den e nivel di lama, ta exigi un manera di hiba bida diario cu respeta nos medio ambiente.
Emotions Gran Apertura
Aruba tin algo pa ta ‘excited’ cune pa e luna di December cu e gran inauguracion di Aruba su night club nobo “E Motions”. E Motions ta un conc
Come and unlock yourself by Rage & Uno de 50
Un otro evento exitoso cu e stempel di Rage ta e forma cu por conclui e evento teni dia 29 di November 2016
Hopi Bon
Bo tabata sa cu e mihor cerbesnan di Aruba ta traha cu awa di lama ontzilt? Y awo tin 3 diferente dushi tiponan pa bo kies.
Hilton Aruba Caribbean Resort & Casino
E tabata un dia di celebracion pa Aruba completo; un hotel den man di yiunan di tera. A tuma a 18 luna di renobacion multi-miyonario y finalmente Hilt
Mami, Stima Bo Mes!
Como mama mi tambe a expe-riencia e mesun cosnan cu tur hende muher ta pasa aden despues di duna luz. Mi a focus completamente riba mi baby, manera tu


c: text/html

text:
Bon Bini
Bon Bini !
Bon bini na nos website.
E meta di nos website ta pa provee e Agricultor, Criador, Piscador y pueblo completo informacion y noticia riba topico di Agricultura, Cria y Pesca local.
Akinan tambe nos lesadornan por haya nos revista di luna, Notirosa. Pa lesa e revista mihor, please bay na Full Screen, unda cu e text lo ta mas grandi y lesabel.
Riba e website aki tambe nos lo publica potretnan di evento y Mercadonan di Santa Rosa.
Pa mas informacion please no duda di tuma contact cu nos via email of telefoon.
Pa potret sigui nos via instagram riba :Santarosa_Aruba. Pa noticia sigui nos riba twitter via : Santarosa_Aruba y facebook riba: Santarosa
Masha danki pa boso sosten pa cu nos Agricultura, Cria y Pesca local.
Saludos,
Santa Rosa

robotstxt: allowed

filter: keep


text:
Priyanka Chopra y Nick Jonas a casa despues di un relacion di shete luna. Den e ultimo dianan e celebracion di e casamento a atrae atencion di prensa y celebrity watchers di ful rond mundo. E pareha a comprometi na juli despues de un romance di dos luna y haci nan promesa di amor durante un luhoso ceremonia Occidental den e impresionante hotel di cinco estreya Umaid Bhawan Palace e fin di siman aki. Priyanka a luci un shimis di bruid personalisa pa Ralph Lauren y Nick tambe a bisti un trahe di e diseñador. Durante un chat reciente cu E! News, Nick a bisa cu Priyanka ta e muhe cu e kier pasa e resto di su bida cu ne.
Ralph Lauren a comfirma e noticia riba Twitter:
Congratulations to @PriyankaChopra and @NickJonas on the occasion of their wedding. Ralph Lauren is honored to have dressed the couple as well as the members of their wedding party.
Pictured here attending #RL50 earlier this fall, shortly following their engagement announcement. pic.twitter.com/9jAZC5vVYz
— Ralph Lauren (@RalphLauren) December 1, 2018
View this post on Instagram
One of the most special things that our relationship has given us is a merging of families who love and respect each other's faiths and cultures. And so planning our wedding with an amalgamation of both was so so amazing. An important part for the girl in an Indian wedding is the Mehendi. Once again we made it our own and it was an afternoon that kicked off the celebrations in the way we both dreamed. @nickjonas
E tata di Jonas a ofrece un ceremonia Cristian unda e pareha a intercambia renchinan di Chopard. Un momento special cu tabata repleto di estreya manera e rumannan Jonas; Kevin, Joe y Frankie y nan respectivo parehanan. E mayornan di Nick, Paul y Denise, a join e mama di Priyanka, Madhu Chopra, y un prima Parineeti Chopra. Diadomingo e pareha lo contiua cu nan casamento cu un ceremonia tradicional Hindu.
E celebracionnan a inicia na october, ora cu Priyanka a disfruta di un despedida di soltera na Tiffany’s Blue Box Café na New York prome cu el a biaha hunto cu su ‘girls squad’ pa Amsterdam pa su bachelorette party. Otro festividadnan prome cu e boda a inclui un Mehndi party, cu ta un celebracion di baile y canto, mientras cu e fiesta ta tuma lugar a mira e novia aplica henna na su brasa y pianan.


text:
E yiu muhe di princesa Carolina de Monaco, Charlotte Casiraghi, a casa cu e productor di cine Dimitri Rassam, awe 1 di juni. E ceremonia civil a tuma lugar den e salanan estatal di e palacio real di Monaco, sigui pa un lunch priva. E novia a luci impresionante den su shimis brocado di Yves Saint Laurent, cu tres strik grandi e parti dilanti, cu a crea un estilo nupcial perfecto pa e fashionista di Monaco, cu por tabatin tur e casnan di diseño pa eligi su trahe.
E pareha a ser introduci pa amigonan comun y a cuminsa sali cu otro for di 2016. Tur dos tin un yiu di un relacion anterior. Charlotte tin un yiu di 4 aña di edad, Raphael, cu su ex- Gad Elmaleh cu ta un actor y ‘stand-up comedian’. Na su turno Dimitri Rassam tabata casa cu e modelo, Maria Novoselova, y nan tin un yiu muhe hunto cu yama Daria cu tin 6 aña. Charlotte (32) y Dimitri (37) a duna bon bini na nan yiu Balthazar na octuber 2018. E pareha tabata planea pa casar zomer ultimo, pero a dicidi pa spera te despues di nacemento di nan yiu.
Mescos cu mayoria di e miembronan di e famia real di Monaco, incluyendo su rumannan Pierre y Andrea Casiraghi, Charlotte lo tin un segundo celebracion mas grandi despues. Segun informacion ricibi for di fuentenan, cu e matrimonio lo tuma lugar na Saint-Rémy-de-Provence, unda Charlotte a crece despues cu su tata a fayece.


text:
BUSKEDA DI PARTNER PA REFINERIA RIBA SKEMA MIENTRAS RDK TA HASI LO MAKSIMO PA FASILITA OPERASHON DI REFINERIA
BUSKEDA DI PARTNER PA REFINERIA RIBA SKEMA MIENTRAS RDK TA HASI LO MAKSIMO PA FASILITA OPERASHON DI REFINERIA
Willemstad 26di mei 2019- E búskeda pa un partner stratégiko pa nos refineria ta kanando konforme e planifikashon ku Program Management Office (PMO) di Refineria di Kòrsou (RdK) a stipulá pa kana.
E proseso ta den e fase kaminda partidonan interesá ta bishitá e instalashonnan pa nan mes tuma nota di e refineria. PMO ta sigui, manera a indiká for di komienso, papiando ku mas partidonan potensial ku ta interesá den nos refineria. RdK miéntras tantu ta hasi tur loke ta na su alkanse pa perkurá ku e refineria por operá i asina kumplí ku su debernan prinsipalmente pa ku su empleadonan. No opstante tur esfuerso hasí dor di RdK mester suprayá ku esun ku finalmente ta responsabel pa kontratonan di operashon, inkluso personal di e refineria, ta keda Refineria Isla.
Debidamente por tuma nota ku tin interes den nos refineria. E ampliashon di e mandato di PMO, kaminda hasta ta hasié posibel pa interesadonan tin akshon den e refineria, sigur a kontribuí na alsa e interes di partidonan potensial. PMO a logra i ta papiando ku vários partido interesá den nos refineria. PMO ta atendé tur e interesadonan konforme un prosedura bon deliniá ku mester garantisá ku nos ta logra aserkamentu ku partidonan serio. Durante di e próksimo periodo por spera mas bishita di partidonan interesá. Pa finalmente esaki hiba na akuerdo inisial di entendimentu pa por negoshá. Tur kos ta kanando ainda ku bista riba logra un transishon ora e kòntrakt aktual di operashon di nos refineria ku PDVSA vense.
Mientrastantu RdK a kontinuá ku su esfuersonan pa por fasilitá e operashon di e refineria. E esfuerso i logro di e eksonerashon di e sanshonnan pa kompanianan lokal RdK, CRU i CUROIL ta fasilitá operashon di e refineria. Ta trahando tambe deligentemente pa komersialisá e loke e refineria tin na produkto pa asina generá sufisiente fondo pa e kompania por kumplí ku su debernan ante p.e. su empleadonan, konforme nan akuerdonan laboral te na momentu ku e kòntrakt terminá. Den esaki mester apuntá si ku ta prerogativo di Refineria Isla ken e ta hasi negoshi kuné. Meskos tambe mester suprayá ku ta Refineria Isla tin relashon laboral ku empleadonan. RdK lo sigui hasi tur esfuerso pa fasilitá e operashon di e refineria alfin ku tin sufisiente ingreso pa e refineria kumplí ku su kompromisonan, inkluyende mantenshon di e plantanan.


text:
Dutch Kingdom
Home Dutch Kingdom
Directiva di Wardacosta ta para clave tras di su trahadornan y no ta asepta...
Ultimo dianan riba social media tin diferente mensahe tocante trahadornan di Wardacosta di Karibe. E mensahenan ta ser dirigi prinisipalmente na e trahadornan di...
Kuerpo Polisial di Korsou ta informa: Detenshon di 43 persona indokumentá
Djamars 8 di sèptèmber 2020, den oranan di anochi, Sentral di polis a risibí informashon di Wardakosta ku a interseptá un lancha ku personanan indokumentá...
Kuerpo Polisial di Korsou ta informa: Hòmber ta muri den kas ku a kima.
Willemstad, Korsou: Djamars 1 di sèptèmber 2020, alrededor di 17.54’or Sentral di Polis a risibí informashon di un kas ku tabata na kandela den...
MetaCorp ta sigui inverti: Reapertura di The Movies@Punda na Corsou cu tecnologia IMAX
ORANJESTAD, Aruba: E envolvimento y participacion di MetaCorp den e industria di cine na nos hermana isla Corsou ta data for di hopi aña...
Clifton End ta lansa ‘MORENA’ komo homenage na e muhé ‘brunette’.
Willemstad – E bunitesa di e muhé ‘brunette’ ta digno di ser selebrá, i e esaki ta e kaso ku e ultimo produkshon di...
Huntu nos Por Krea Fleksibilidat pa Kambio di Klima
Dutch Caribbean Nature Alliance (DCNA) a publiká un edishon spesial di nan boletin di notisia digital grátis BioNews, enfokando riba e retonan ku Hulanda...
Korsou: Dokter Mericano cu a horta pilder for di hospital deteni
Willemstad, Korsou - Dialuna den oranan di atardi informacion a sali cu un specialista Mericano cu a bay Korsou pa yuda, a keda deteni...
Corsou: 945 aña di servisio den Kuerpo Polisial.
Djaluna 17 di ougùstùs 2020 durante oranan di mainta, Tim di Maneho durante di un seremonia sobrio pero di hopi nifikashon, a honra 34...
Marechaussee corupto na Schiphol tawata duna top criminal informacion
Amsterdam Hulanda - Top criminal Ridouan Taghi tawata haya tur su informacionnan di un Marechaussee trahando na Schiphol Airport. Di e manera aki e tawata...
Corsou: Team di aresto a aresta homber cu a menasa Prome Minister Eugene Rhuggenaath...
Willemstad - Ariba Social Media un homber a dicidi di menasa Prome Minister di Corsou Sr. Eugene Rhuggenaath cu morto. Esaki tawata motibo suficiente pa...


text:
Esaki ta e di seis biaha cu e politico, Marisol Lopez-Tromp, ta participa den eleccion. E biaha aki e ta e candidato number 3 riba lista di partido POR.
A pesar cu e ta un politico cu basta experiencia, e ta laga sa cu cada eleccion tin su particularidad, caracteristico propio y strategia singular di campaña.
Sra. Lopez Tromp ta corda cu tempo el a drenta politica, tabata prensa skirbi of corant como e medio mas accesibel pa divulga nan opinionnan y ideanan politico pa medio di comunicadonan di prensa. Sinembargo e tabata tarda por lo menos un dia prome cu e tabata sali publica.
Tambe antes e politiconan den campaña tabata propaganda via un pamfleta of via un emisora. Te hasta den parlamento e tempo aya no tabatin transmision live. Bo tabata depende grandemente di prensa, el a bisa.
Awendia e realidad ta otro, ya cu e relacion aki entre politiconan y prensa a cambia hopi mes. Danki na e facilidad tecnologico y digital, y haciendo uzo di internet, awor aki practicamente cada hende ta sinti su mes un hende di prensa, segun e.
Nan por publica bon y malo, y esaki tin su efecto hopi grandi y inmediato riba percepcion di e votado, e politico ta bisa. Esaki ta trece su exigencia tambe. E ta haya cu como politico nan mester ta mas rapido y mucho mas miho prepara pa enfrenta tur e retonan cu e panorama aki ta trece cu ne.
Campaña a base di conscientisacion
E biaha aki tin plataforma digital y instrumentonan tecnologico mas moderno cu ta facilita e acceso di biaha pa core campaña. Nan mensahe por yega di lihe y masivamente cerca e comunidad.
E biaha aki el a haci uzo entre otro di Facebook pa divulga su video cu mensahe di pedagogia democratico entre otro riba importancia di vota y rol di parlamento, etc..
“Mi meta ta no solamente pa haya hopi voto pa nos partido y mi persona. Pero tambe sigur pa conscientisa y educa nos comunidad.”
Sra. Lopez Tromp a drenta hopi jong den arena politico cu hopi expectativa y den tur e añanan cu a pasa, mas cu tin social media cu ta yega directamente cerca nos ciudadano, ta existi un necesidad di conscientisa y educa mas.
E ta haya cu ainda no tur hende ta full consciente di kico realmente ta un parlamento, y kico ta e diferencia cu un gobernacion. “Kico ta un bon parlamentario y kico no? Kico ta un bon gobernante y kico no? Con un presupuesto ta traha? Pa kico nos tin stempelparlament?”
Nan ta topiconan cu a base di su experiencia y conocemento, e ta kere cu ta sumamente importante pa aclaria nan. Pero e no ta pa e muchanan so pero pa e hendenan grandi tambe, pasobra tin hendenan ainda no sa pa ehempel kico ta e diferencia entre un gobierno y un parlamento. E ta bisa cu tin hendenan cu ta desconoci e rol cu cada un tin. P’esey e ta kere cu si cada un di nos por compronde e tipo di topico aki mas miho, sigur nos por vota mas consciente. “P’esey mes mi ta hiba e tipo di campaña di conscientisa.”
Social media
E echo cu e tabata parlamentario hopi aña y actualmente, pero ex minister tambe, y te hasta presidente di parlamento, el a haya un bista completo riba e diferente partidonan politico cu e sa di maneha den nos organo legislativo. Igualmente e por diferencia kico ta e parti debil y kico ta e parti fuerte.
“Mi ta sinti cu como parlamentario mi tin un rol pa conscientisa den esaki.” Ta asina cu e biaha aki el a dicidi di dedica un parti di su campaña electoral pa traha riba e tereno di conscientisacion politico y democratico.
E plataforma di social media manera Facebook ta brinda e posibilidad tambe cu como politico e por tin interaccion cu e hendenan cu kier trece cualkier tipo di comentario. Pero tambe e ta hiba e tipo di conferencia di prensa online y programa radial live, caminda e tin espacio pa pueblo por formula nan preguntanan y e ta contesta nan. E aspecto aki e ta haya importante, ya cu antes e posibilidad aki tabata limita.


text:
Mikrobiologia Médiko (MMB)
Den e departamentu di Mikrobiologia Médiko tur kos ta konsentrá rondó di infekshonnan. Un infekshon di blas, un infekshon di fungus of un tèst di Zika òf HIV durante embaraso: esakinan ta algun ehèmpel di enfermedatnan ku por bini di bakteria, fungus i vírùs.
E laboratorio di Mikrobiologia Médiko di ADC ta hasi investigashon riba tur e enfermedatnan aki.
Un dòkter di kas òf speshalista por manda un pashènt laboratorio pa hasi análisis i esaki por tin diferente motibu. Pa un médiko e por ta importante pa sa kua enfermedat ta presente i kua antibiótika ta nesesario, pero tambe pa haña sa si un pashènt tabatin un enfermedat kaba òf si e ta bon bakuná.
Kalidat i konfiabilidat ta e guianan prinsipal. E departamentu ta enfoká riba kuido di e pashènt individual pero tambe riba salubridat públiko di nos komunidat aki na Kòrsou i den region. Adishonalmente ta analisá materialnan di dòkter di bestia.
E tereno di análisis di MMB na ADC tin un spesialismo amplio i ta konsentrá entre otro riba:
- Diagnóstiko
- Konsulta i Konseho
- Investigashon pa hospitalnan
- Salubridat públiko
Departamentu di Spesialismo amplio
Diagnóstiko
Ehekushon di análisis mikrobiológiko molekular pa instansianan den e sektor di salubridat, dòkternan di kas i speshalistanan médiko na bienestar di e kuido di pashènt den Reino Hulandes. E análisis ta inkluí detekshon di mikro-organismonan òf e reakshon di e kurpa riba esaki nan.
Konsulta (inter-kolegial)
Koleganan médiko por risibí konsulta di nos médiko mikrobiólogo na ADC – tantu pa e pashènt individual komo e aspekto general riba diagnóstiko i terapia anti-mikrobio. E médiko mikrobiólogo ta duna konseho ku òf sin un petishon riba diagnóstiko, tratamentu i prevenshon di infekshon. Tambe ta duna konseho na benefisio di e maneho general Antibiótiko i Kimoterapia.
Hospitalnan
E departamentu di MMB ta hasi investigashon pa (por) konstatá i prevení infekshonnan den hospital. Banda di esaki tambe ta duna konseho riba tereno di higiene pa por prevení infekshonnan.
Salubridat Públiko
E departamentu di MMB ta sostené e vigilansia di nos salubridat públiko trahando huntu ku diferente instansia. E partnernan den kuido aki ta: e Uitvoeringsorganisatie Geneeskunde en Gezondheidszaken (Uo G&Gz, ántes GGD), e departamentu di Higiene di Curaçao Medical Center i tambe komishonnan di prevenshon di infekshon di diferente instasha médiko.
Ora ta nesesario, e departamentu di MMB ta partisipá tambe na investigashon di epidemiologia.


text:
CochabambaNews
Shanayah y Thashaina a biaha pa Bolivia
Weganan di Cochabamaba 2018 ta cla pa cuminsa
Atletanan Shanayah Howell y Thashaina Seraus a biaha pa Weganan di Cochabamaba 2018
Diamars atardi e atletanan Shanayah Howell di BMX y Thashaina Seraus di Bowling a biaha pa Bolivia unda dentro di algun dia e Weganan Sur Americano Cochabamaba 2018 lo cuminsa. Hunto cu nan a biaha miembro di cuerpo medico, Steven Helmeyer, miembro di cuerpo tecnico di COA, Alberto Thiel y entrenador Pedro Estaba di BMX.
Mester bisa si cu Thashaina Seraus lo join e delegacion di bowling na La Paz unda e competencia lo tuma lugar mientras Shanayah Howell y e otro miembronan di e delegacion lo sigui pa Cochabamaba.
Di aki banda nos kier a desea e delegacion tur clase di exito.


text:
beach tennis
-
News
Sander y Aksel ta conta di nan experiencia
Atletanan di beach Aksel y Sander ta conta di nan experencia den e World Beach Games na Doha, QatarRead More »
-
News
Aksel y Sander ta cay venci
Atletanan di Beach Tennis Aksel Samardzic y Sander Castro a cay venci contra di Rodriguez y Ramos di Spaña Un…Read More »
-
News
Prome World Beach Games a start
E prome World Beach Games a cuminsa oficialmente na Qatar cu un Ceremonia di Apertura unda cu a mescla cultura…Read More »
-
News
Tur cos ta cla pa e weganan na Doha
Atletanan di Beach Tennis Aksel Samardzic y Sander Castro ta cla pa start nan competencia manjan na Doha, Qatar. Hunto…Read More »
-
News
Entrenamento a cuminsa na Qatar
Atletanan Samardzic y Castro a entrena bou condicion di un temperatura extremo. Ta haci awe diabierna 35 grado celcius of…Read More »
-
News
Beach Tennis a sali pa Doha
Delegacion di beach tennis a sali pa e World Beach Games na Doha, Qatar. Diamars mainta tempran e delegacion di…Read More »
-
News
Coach Goitia ta conta di nan preparacion
Coach Jonathan Goitia ta amplia riba e entrenamento cu lo ta tumando lugar di awor pa october na momento cu…Read More »
-
News
Atletanan di Beach Tennis den full preparacion
Atleta nan di Beach Tenns Aksel Samardzic hunto cu su partner Sander Castro ta den pleno preparacion pa e World…Read More »
-
News
Equipo Aruba ta conta nan experiencia
E team completo di Beach Tennis ta conta di nan experiencia aki na Rosario.#equipoaruba #rosario2019 Posted by Comite Olimpico Arubano…Read More »
-
News
Dominique y Aksel ta ricibi nan medaya
Bunita momento ora cu Dominique Hopman y Aksel Samardzic ta ricibi nan medaya di Plata den Mix Doubles aki na…Read More »


text:
Oficina di Presidencia
E Oficina di Presidencia su enfoke principal ta pa provee un liderazgo y vision spiritual na Iglesia den tur su departamento, organisacion y institucionnan.
Pastor Calix Ashby, hunto cu su team di administrador, pastornan y otro empleado
ta representa e obra Adventista na Aruba. E Iglesia ta sirbi atrabes di su 12 congregacionnan, un kleuterschool Adventista y su Agencia di Publicacion.
Pastor Ashby originalmente di Aruba, ta sirbiendo como e di 6 Presidente
di Mision Aruba desde 18 di January 2020.


text:
WILLEMSTAD – E hòmber ku dia 5 di mei a tira lider di Pueblo Soberano Helmin Wiels mata, Elvis Kuwas mihó konosí komo ‘Mònster’, a duna un konfeshon kompleto. Ademas lo el a bisa ku ta duel e.
Esaki a bin sali na kla den e di dos seshon pro forma ku a tuma lugá awe. Banda di esaki el a hasi un deklarashon tokante di e papel ku e otro sinku sospechosonan a hunga den e asesinato, di kua entretantu dos a fayesé kaba.
A tira e supuesto shafùr, Raul Martinez mihó konosí komo ‘Bolle’, mata dia 17 di mei i a bent’é na laman, i Luigi ‘Pretu’ Florentina riba 7 di sèptèmber a mata kurpa den su sèl.
Término
E seshon pro forma tabata nesesario pasobra e diferente términonan di detenshon preventivo di tres di e kuater sospechosonan ta kaduká djabièrnè. Den tur kuater kaso wes a husga ku nan mester keda será. Ku e atmishon di Kuwas i e enbolbimentu di e otro sospechosonan segun wes tin sufisiente opheshon serio pa prolongá detenshon.
Fiskal Gert Rip ademas a indiká ku e mester di mas tempu pa por finalisá e investigashon. Mester tende testigu ainda i mester kontrolá e deklarashon di Kuwas riba aspekto importante.
Defensa a ataká e investigashon di Ministerio Públiko (MP) i RST, e tim hulandes di asistensia di reshèrshi. Segun nan mester deklará MP no reseptivo pasobra di tur manera esaki ke mira kulpabilidat di e sospechosonan i a fòrsa e konfeshon di Kuwas den un temporada ku e no tabatin abogado.
Seshon tokante kontenido
Wes no ker a hinka su man den e nèshi di maribomba aki. E no ta rechasá e argumentashon, pero e ta haña ku mester bini mas investigashon pa e por tuma un desishon. Lo trata esaki te dia di e seshon tokante kontenido na ougùstùs. Promé esaki lo tabata na mei, pero a posponé pa 4 di ougùstùs. Hustisia lo reservá sinku dia pa trata e kaso. Famia di Helmin Wiels via ruman hòmber Aubert Wiels a deklará ku posibel deklarashon di duele ta un paso den bon direkshon. E famia ta kontentu tambe ku wes a duna e tim di investigashon mas tempu. “Ta importante pa bèrdat bini riba mesa. Ku un prolongashon kisas ta haña mas bista riba e dunadó di enkargo, loke ta bon pa e kaso”, segun Aubert Wiels.
Outor: Dick Drayer


text:
Prome minister Evelyn Wever-Croes, a anuncia cu lo bay tuma tuma e siguiente medidanan. pa fin di siman ta evaluando cu medida di sea Shelter in Place pa fin di siman y/of Ley Seco.
Den fin di siman e comportacionnan lo bay ta caminda cu e hendenan ta keda mas paden posibel.
Ta considerando e Shelter in Place y/of Ley Seco. Y diabierna lo anuncia e detayenan di esaki.
Otro decision ta, cu mirando e contagionan, 40% di nan ta tuma luga na pia di trabao, a dicidi cu entrante diabierna ta bira obligatorio pa uza mondkapje door di esnan cu ta traha. Ya caba ta obligatorio pa bishitantenan pa e tin mondkapje, pero awo tambe lo bira obligatorio pa esnan cu ta traha.
Por tin escepcion cu un hende ta sinta su so den oficina. Esaki ta pa logra baha e cantidad di contagio na trabao.
A amplia tambe e callcenter. Pa loke ta trata casonan di isolacion y cuarentena ta trahando mas proactivo. Ta haci peticion na tur ambtenaar den e crisis aki, cu ta sali bin yuda den e crisis.
Mester di mas hende, segun prime minister. Mester tin empleadonanp ublico ta scuchando y ta pidi pa nan coopera. Si no haya suficiente interes lo apunta hende.
A bishita mas di 1100 cas. Bon noticia so ta cu 2 hende na cas y lo haya un process verbaal di 1000 florin. Ban demostra mas disciplina.
Ta importante pa duna cooperacion di esaki. Pero a mira cu a consecuencia di e cantidad di casonan di contagio vooral na hospital, a para e operacionnan cu no ta urgente. Ta algo cu ta wordo evalua dia pa dia kico por y kico no por. Si un ciudadano tin un operacion pa bay haci cu e no por haci, e tin cu haci. Otronan ta perhudica pa esnan cu si tin cu haci un operacion importante. Ta pidi pa tur hende pa coopera.
E medidanan cu ta bin na vigor e fin di siman aki, ban atene nos mes pa nan pa baha e cantidad di casonan.
Na momento cu bin shelter in place, ta cosnan lo bay afecta hopi hende. pa motibo di otronan cu tin actitud iresponabel pa esnan cu a comporta den fin di siman.


text:
KRALENDIJK – Boneiru ta hala rosea aliviá despues di anunsio di distributor di elektrisidt WEB ku no tin mester deskonektá koriente mas. Por lo pronto ta garantisá suministro di koriente, despues di e blackout total djasabra último. Direktor finansiero Albert Schoonderbeek ta papia di un akshon intenshonaal pa hasi daño na e ret di koriente.
Anteriormente e chèns tabata grandi ku lo e isla lo a keda sigur ocho ora sin koriente djadumingu. E tempu tabata nesesario pa hasi trabounan di reparashon na e kabelnan dañá di e ret di koriente. Djasabra marduga Boneiru a lanta spantá despues di e blackout ku a dura te lat parti mainta. E interupshon di koriente ta okashoná pa daño na e kabel prinsipal ku ta transportá koriente.
Akshon intenshonal
WEB ta tuma e kaso hopi na serio. Ya polis ta hasiendo investigashon. Ya e kompania a duna di konosé ku posiblemente tin kuestion di sabotahe. Schoonderbeek: “A hasi hopi esfuerso pa kometé daño na e ret. Ta un akshon intenshonal, un destrukshon no ta bai dje leu manera loke a sosodé.
Produsente di energia ContourGlobaal i WEB tabatin miedu ku tambe e di dos kabel di alta tenshon a sufri daño serio. E di dos kabel ta e back-up pa suministrá koriente na e isla. Awor a hasi trabou di reparashon na tur dos kabel den fase i a remplasá e partinan dañá sin ku mester a kita koriente.
Konosementu
Schoonderbeek ta informá ku a usa kandela pa e destrukshon. WEB no ke adelantá riba e resultadonan di e investigashon di polis. Si ta klaro ku e malechornan a hasi hopi esfuerso pa kometé e daño. E suseso a sosodé nort di e anterior plantashi Karpata. E kabelnan en kuestion ta algun meter bou di tera kantu di un kaminda di tera den un kondishon deplorabel. E kabelnan ta kore di e planta di elektrisidat nobo di ContourGlobal, pasa Ser’i Sùit pa bai Playa. E malechornan tabata sa unda e kabelnan ta i mester a koba pa yega na nan.
Segun WEB no por eskluí e posiblidat ku nan tabatin konosementu di e kabelnan. Schoonderbeek: “Konosementu tabata esenshal, pasobra bo mester sa unda e ruta di e kabelnan ta kore.” Tambe Roy Silberie, mènedjer di e kompania di maneho di WEB ta konvensí. “E tabata sa unda hasi mas daño. Nos ta papia di un kabel ku ta e ader prinsipal pa suministrá henter Boneiru ku koriente.” Schoonderbeek: “Esaki no ta hasi daño na WEB só, pero henter komunidat boneriano. Mi ta spera ku nan ta konsiente di e impakto. Niun hende no ta gana nada ku loke a pasa.”
Outor Belkis Osepa


text:
KRALENDIJK – Animalnan na Boneiru tin menos derechi ku animalnan den Hulanda europeo. Por bisa ku nan ta animal di segundo rango de e Reino. E konklushon ei Mark Erwin Vos, di Stichting Dierenhulp, ta saka for di e kontestanan di minister Carola Schouten di Agrikultura riba preguntanan di Partij voor de Dieren. E señora ta pone e responsabilidat pa bienestar di animal serka e gobièrnu lokal.
‘Esaki ta ilustrá e inkonsistensha di Hulanda ku e islanan’ – Mark Erwin Vos
Vos ta vosiferá e opinion di un grupo di organisashon pa animal na Boneiru, ku ya tin basta tempu trahando huntu. Banda di Dierenhulp, ta trata di Kunuku Kakelvers, Dierenbescherming Bonaire i DogPartner. Nan tin sosten di un di e dos veterinarionan riba e isla. Segun Vos, e kontestanan di Schouten ta ilustrá kon arbitriario Hulanda ta aserká e islanan karibense.
Kondishon di bida di galiña
Ounke e prohibishon den Union Europeo pa bateria pa pone webu (kaminda ta tene hopi galiña pegá riba otro den kouchi) no takonta pa Hulanda karibense, por drecha e kondishonnan di bida di galiña mashá bon, e organisashonnan ta haña. Na Boneiru tin un stal grandi ku band’i 10,000 galiña pegá riba otro den kouchi, ta pone webu. Na Hulanda e kos ei ta prohibí for di 2012.
E organisashonnan tabata basta tempu den kombersashon ku e Órgano Públiko Bonairi (‘OLB’) i e fundashon Dierenasiel enkuanto animlnan ku ta kana lòs i e legislashon pa animal – inkluso kastigunan mas haltu pa maltrato di animal. Por parte pa motibu di pleitu tokante fangumentu di kachó di kaya, e konsulta a pega. Pero Vos ta keda optimista: “Ketubai nos ta positivo, pasobra nos ta sali for di e punto di bista ku e OLB tambe por yega na otro punto di bista ainda.”
Speransa pa mantenshon
E organisashonnan pa animal, ku ta trahando huntu, a pone nan speransa entre otro riba mas mantenshon di legislashon eksistente. “Lo ta bon pa apuntá un hòmber òf muhé komo rishèshi ekstraordinario (Bijzonder Opsporingsambtenaar, BOA) puramente pa bienestar di animal.”
E asilo pa animal, ku ta drai pa 12 porshento riba supsidio di e OLB, ta bisa di ta konsiente ku mester hasi algu pa e animalnan na Boneiru. E ‘organisashon di mas bieu aktivo pa animal’ akí ke mihó edukashon i regulashon na Boneiru. Segun e asilo mester fet esaki riba e ‘situashon individual’ di e isla.
20,000 dòler pa alohamentu i sterilisashon?
Vos no ta deskartá e posibilidat ku e OLB a informá Schouten robes tokante un 20,000 dòler ku a reservá pa un kampaña di alohamentu i sterilisashon. Ta bisa ku no a primintí e sèn ei, pero Vos ta desmentí esei. Segun e, no a duna e sèn ei a konsekuensha di e kambionan di gobièrnu na Boneiru. E asilo tambe ta haña mas enfoke riba sterilisashon importante i ta ehekutá esaki kaba.
Segun Vos PVV tin planiá pa entregá un moshon e siman akí, den kua ta hasi un yamada pa duna animalnan den Hulanda karibense e mesun derechinan ku esnan den Hulanda europeo.


text:
Relaciona cu e avión cu a baha despues di cu airport a sera: e investigacion ainda ta continua. E avion tabata rumbo Caracas y a baha na Aruba sin permiso. Airport a reaponde di acuerdo cu tur e protocol y autoridadnan a ser notifica pa asina nan eherce e investigacion. E nave a ser reubica pa prepara airport pa habri y sigui cu su operacionnan normal 7’or di mainta. Ya airport ta habri y den operacion normal. Pa mas informacion, comunica cu DCA. With regards to the plane that landed after the airport was closed: Investigation is still going on. The plane was enroute to Caracas and landed in AUA without permission. Airport responded according to protocols and Authorities were notified to take over the investigation. Aircraft was relocated to prepare the airport to open for normal operations at 7. Airport is open and operational. For more information please contact DCA.
Richard Lacle


text:
Koredó di Formulá 1 Ayrton Senna, tabata mònek na Tibèt
Komunikado di Prensa
Bright Ideas & Services
15 di mart 2011 / 05-0311
UTRECHT / Kòrsou – Awe periodista medio místiko Martien Verstraaten a presentá su buki na minister plenipotensiario interino di korsou na ulanda Humphrey ‘Pim’ Senior. Ta trata aki di e buki ‘Vlinders kunnen niet Dadelen en Dadels kunnen niet Vlinderen’ ku ta trata bidanan di e koredó di Fórmula 1 Ayrton Senna kende a muri hasiendo su deporte.
Den e buki Senna ta papia ku Verstraaten di su bida komo mònek na Tibèt.
Verstraaten den e di 4 kapítulo di su buki ’Vlinders kunnen niet Dadelen en Dadels kunnen niet Vlinderen – Genetica van een innerlijke & uiterlijke carrière’, ta relatá su biahe pa Tibèt i e bida tibetano di Ayrton Senna.
Ing. Angel R. Salsbach, polítiko i eks gezaghèber interino di Kòrsou ta skibi den un palabra di introdukshon di e buki di Verstraaten tokante di maneho di transformashon ku: ‘ bida i bidanan anterior di e koredó di Fórmula 1 brasilero Ayrton Senna ta un ehèmpel bunita ku ta fria hende su sanger ora ku mira kon por presentá un karera.
Komo ‘medium’ i outor invisibel Verstraaten ta duna Ayrton Senna palabra, e ta papia kuné, kana den su pasado i desvelá i ta laga desvelá tokante di su bida i su karera eksitoso i tur kos tokante di kousa di su morto violento na aña 1994 durante di e aksidente riba e sirkuito di Imola na Italia.
Ta haña chèns pa mira e aksidente fatal aki for di un otro ángulo.
Senna komo mònek
E entrevistanan ta duna un bista den mishon di Senna ku despues ta forma base di éksito den su karera. E bista riba su pasado ta mustra bon kla ku base di su karera eksitoso ta den e konbento di mònek den e área yen di seru di Tibèt.
Verstraaten ta mustra den su buki for di un investigashon longitudinal e relashon entre aktual karera di un hende, su bida komo mucha/adolesente ku datonan relevante di su karera den bida anterior.
Politika i magia mas ayá
Verstraaten banda di Ulanda i na Kòrsou a traha pa diferente aña komo paragnostiko i ‘medium’ na Salvador da Bahia na Brazil. Esaki ta e siudat mágiko di kantante Daniela Mercury di e gran polítiko Antônio Carlos Magalhães kende na e momentu aki ta presidente di senado brasilero. Verstraaten a studia einan e mágiko Candomblé, un religion Afro-Brasilero i ta deskubrí ku politika i magia mas aya ta kana man na man ku otro.
Gurunan di Wimbledon
Gurunan di awendia no ta bisti mas toga ni nan no ta isolá nan mes mas den serunan’ asina Cássia Candra di Correio da Bahia a skibi.
Gurunan di awendia ta koredónan spiritual, ku ta kore outonan di kareda, nan ta ekselá riba e yerba santu di Wimbledon, ta hunga futbòl den trans riba yerba na Brazil òf ta Twitter manera lidernan polítiko pashoná den arena moderno.
Ya kaba ta tradusiendo e buki ‘Vlinders kunnen niet Dadelen en Dadels kunnen niet Vlinderen’ na portugues brazilero.
Pa mas informashon por bishitá
http:// www.martienverstraaten.com/events/senna.html
Nota pa redakshon
Pa mas informashon por tuma kontakto ku
DESTINATIONS – Laboratory for Intuitive Intelligence
+31 (0)616195225
www.martienverstraaten.com
BISInc – Bright Ideas & Services Inc Curaçao
(5999) 767-9255, (5999) 561-2818


text:
ORANJESTAD – Gobièrnu arubano ke konstruí un kampo di akohida pa refugiado venesolano riba un vèlt anterior di beisbòl na Dakota. Habitantenan den bario no sa di nada. Ademas ainda ta usa e vèlt pa trein hubentut lokal pa hunga beisbòl.
Un karta a lèk djaweps den medionan di komunikashon arubano, kaminda tin pará ku e Ofisina di kombatimentu di desaster huntu ku otro servisionan a disidí pa usa e vèlt pa maksimalmente 500 refugiado. Nan por keda ei pa seis luna i kaba lo disidí nan státùs definitivo. Pero ora e refugiadonan yega tera, promé nan ta bai e fasilidat di deporte Betico Croes na Santa Cruz, kaminda nan por keda 72 ora. Ta ei ta e punto di notifikashon ofishal pa e refugiadonan.
Den e karta tin pará tambe ku un di tres partido a hasi un petishon pa usa e vèlt aki pa otro meta. Pero e konseho na minister ta pa por lo pronto no otorgá e petishon aki te ora ku e ‘krísis i nesesidat di un akohida di refugiado a kita fo’i man’. Parse e di tres partido ta trata di un grupo ku ta empeñá pa beisbòl hubenil.
Manera Karel ‘Cai Cai’Williams. El a nase i lanta den e bario e ta un bèrdadero ‘Dakotero’. “E vèlt aki ta den mi kurason for di dia ku a trah’é na añanan setenta. Semper tabata un lugá kaminda nos por a hunga beisbòl ora di trein mucha.”
Masha tempu e tereno a dekaí, e hòkinan pa kambia paña ta ruina meskos ku e tribunanan. “Nos tin mas ku 15 aña kaba ta trata di haña gerensia di e lugá. Te dia djawe nan ta manda nos djaki paya. Nos a aserká hopi hende: parlamentario, minister. Ma niun no ta tende nos.”
Dakota di semper ta un bario di problema sosial. Willems ta bisa ku e vèlt ta nèt nan ke pone e muchanan riba bon kaminda. “Tur kaminda tin vèlt mas adekuá. Awor nan ta skohe nèt Dakota. Pa awor nos haña yen di strañero den nos bario i Dakota haña un nòmber mas malu atrobe.”
Plan si pero sin plaka
Servisionan di gobièrnu semanalmente ta bini huntu tokante di e asuntu venesolano. Tabata konosí mas largu kaba ku gobièrnu a indiká dos lugá di akohida pa refugiado venesolano. E kompleho di deporte Betico Croes ya pa añanan largu ta un di e lugánan di akohida den kaso di kalamidat. Ta e vèlt di Dakota si ta nobo den e asuntu aki.
Pero for di diferente fuente den gobièrnu ta konta ku nan no ta mira plaka pa ehekutá e plan di refugiado. “Ken ta bai paga e strèchernan i tur loke tin mester di dje. Nada di e asuntunan ei no ta reglá niun ora so. Ta plan nèchi pero riba papel so”, un fuente ku ke keda anónimo ta bisa. Pasobra e plan di e refugiadonan mester keda un sekreto.
Ademas e vèlt di Dakota ta pega na e edifisio di Krus Kòrá. “Nos sa basta tempu kaba ku gobièrnu ker a bai usa e tereno. Si ta konsientemente a skohe esaki mi no sa. Si e venesolanonan bini, nos lo yuda nan komo organisashon di emergensia. Pero nò, ainda nos no tin un kòntrakt ku gobièrnu”, bosero Indra Anthony-Pereira ta bisa.
Senario
Djaweps un patruya di polis tambe ta pasa na e vèlt. “Ta awe numa nos a tende ke men nos ta pasa tira un bista na e sitio. Mas aleu nos no sa nada.” Algun luna pasá polis a laga sa ofisialmente ku nan a adaptá nan senario komo preparashon pa un posibel fluho di refugiado. E polisnan ta bisa ku nan no ta na altura di esaki. “Nò, na trabou tampoko nan no a informá nos.”
Outor Sharina Henriquez


text:
Directie Natuur en Milieu ta gradici e organisacion TurtugAruba cu a tuma e iniciativa y haci’e un realidad cu awe na Baby Beach tin ubica 2 borchi informando e usuarionan di e laman cu turtuga ta presente.
Ultimamente a tuma nota cu na Baby Beach ta yega turtuganan pa come e yerbe cu ta crece eynan. Lamentabelmente, tanto hende local como turista ta molestia nan.
Warda di Polis na San Nicolaas mes ta yama TurtugAruba frecuentemente pa bini na e sitio como cu tin persona preocupa cu ta haci melding di e molester na e turtuganan indefenso.
TurtugAruba conhuntamente cu Sr. Armando Goedgedrag a diseña un borchi di aviso pa pone na Baby beach. Asina informando tur presente di e reglanan vigente pa cu nos turtuganan. Specialmente ta pidi publico pa no mishi cu e bestianan, no duna nan nada di come, observa e turtuganan desde un distancia y respeta nan y no gara nan ni tampoco trapa nan.
TurtugAruba a envolve e departamentonan ATA, KPA, DNM den e initiativa y ta gradici e compania Artmando pa e logro aki. Un biaha mas Directie Natuur en Milieu ta gradici e organisacion cu nan initiativa. Alaves ta haci un yamada na publico pa respeta reglanan con ta anda cu e turtuganan, bestianan protehi pa art 4 di e ley Natuurbeschermingsverordening


text:
SVb cera diabierna 21 november desde 12:00
Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba:
Diabierna 21 november desde 12:00 di merdia
Notificacion di AO (meld ziek) via 527-2782 no ta posibel despues di 12:00 di merdia. Tur notificacion di AO desde 12:00 di merdia lo wordo tuma riba diasabra 22 november desde 7:00 di mainta na 527-2782.
E ceramento no lo afecta e sistema di Webportaal di SVb.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
Ultimo dia di competencia prome cu Medal Race
Awe diahuebs ta bira e penultimo dia di competencia aki na Paracas. Solo a sali trempan awe y ya pa 11’or nos tres atleta nan a drenta awa. Den e disciplina di RS-X cu nos tin Mack van den Eerenbeemt compitiendo e tin solamente un careda awe. Pero den caso di Philipine y Tijn, ambos tin dos careda den nan disciplina di Laser Radial y Laser Standard respectivamente.
Sigur tur clase di exito na nos atleta nan y cu nan logra e clasificacion pa e medal race di mañan diabierna.


text:
ORANJESTAD (AAN): Gobierno di Aruba y Crisis Team a dicidi cu “Toque de Queda” ta keda prolonga te cu proximo aviso. No tin cambio di horario di Toque de Queda (12 am pa 5 am).
-Tur weganan di BINGO ta prohibi
Despues di un deliberacion y mirando aumento di casonan y poblacion den riesgo, Gobierno di Aruba y Crisis Team tambe a dicidi di prohibi tur wega di BINGO.
Wega di BINGO ta trece aglomeracion di hende cu e risico di transmision di covid-19 tanto na casino, cas of cualkier parti eta keda prohibi.
Manera DIARIO a publica e siman aki, prome cu e Casinonan a haya OK pa habri bek na luna di Juli 2020, tanto e Departamento di DAC, e Controladornan di Casino, y tambe DVG a tene un reunion pa stipula tur reglanan cu nan tin di atene nan mes na dje, pues tin di cumpli cu e protocol y reglanan sanitario.
Un di e decisionnan cu a wordo tuma, ta cu Casinonan por habri bek, pero segun e protocol di DVG, lo no mag di tin Bingo. Esaki ta un actividad cu en berdad nos grandinan ta gusta, pero nan ta entre esnan cu riesgoso si acaso nan wordo contagia cu Coronavirus.


text:
Lady Kitty Spencer a haci su relacion cu e magnate di moda Michael Lewis publico. E sobrina di 28 aña di princesa Diana, a ser mira na Manhattan cu su pareha di 60 aña di edad. Algun dia prome, e pareha, cu tabata saliendo desde zomer, a ser mira saliendo di The Mark hotel na New York, e mesun lugar unda e dukesa di Sussex a celebra su baby shower na februari cu su amigonan celebre.
Michael, naci na South Africa, tin un balor di $100 miyon, ta divorcia y tata di tres yiu adulto. E rumornan di su romance cu Kitty a surgi pa prome biaha na augustus, sin embargo e pareha a mantene nan relacion den secreto te cu awor. Lady Kitty tabata prome den un relacion di 4 aña, cu e magnate Niccolo Barattieri(48) di San Pietro. Despues cu e romance a termina na 2017, Niccolo a sigui cu Liz Hurley, y te ainda nan ta hunto. Niccolo, cu ta biba den e vecindario rico di South Kensington na Londres, ta divorcia y ta comparti tres yiu cu su ex casa Sofía.
Desde cu nan romance a bira conoci ultimo zomer, Lady Kitty & Mr. Lewis a haci nan maximo esfuerso pa controla esaki. E beyesa aristocrata su tata, Earl Spencer, ta seis aña mas jong cu su pareha actual. Earl Spencer a separa na 1995 di mama di su yiunan, Victoria Lockwood. E pareha nan potret a ser saca mientras nan tabata keiro den e cayanan di Manhattan. Lady Kitty tabata bisti den un polo ros y carson colorido di Missoni mientras na su dede e tabatin un renchi impresionante bisti.


text:
International na e Pista di Palo Marga.
Un careda cu tur espectativa tabata halto pa tanto e coredor y fanatico nan.
Mad Max & Easy Racing mane semper ta bin desisivo y super bon prepara pa e
categoria di Jr Dragster y Bike nan.
Un di e categoria cu nos tin hopi aña sin core aki na Aruba y cu a hala hopi
atencion tabata e Super Comp Bike 8.90-9.20 Pro Light!
Junior Fingal a tune e Hayabusa di Jayson G (Destroyer) pa e categoria aki y
diasabra anochi e la duna su frutu ora cu Jayson G ta titula Campeon den e
categoria di Super Comp Bike.
Nos por remarca cu 2 aña pasa na Corsow Jayson G a titula Sub Campeon den e
categoria aki tambe!
Diadomingo e mucha nan den e categoria di Jr. Dragster a mira action dilanti
un publico grandi y aki nan ta Christine Fingal a titula Campeon den e
categoria aki.
Varios driver di Mad Max & Easy Racing a sa di pone personal record nan nobo
riba nan bike, cual tambe ta duna resultado di e trabow nan duro hasi riba
nan.
Mas cu claro nos exito nan, nos ta comparti’e y dedike na nos famia y fans
nan cu tey tur careda cu nos na pista y dimes sin laga afo e gradicimento na
nos sponser nan cu ta kere firmemente den nos team un biaha mas den e race
season 2014.
Nos next compromiso ta durante e careda di “one day bracket” dia 7 di Juni
venidero.
Un danki grandi ta bai pa nos sponsor nan di liquid speed cual ta MONSTER
energy drink-KENDALL MOTOR OIL cu su tremendo azeta nan di motor.


text:
Eddy Paris: -“THE LADY IN THE ARENA”- Luchando pa un causa ta uno noble pa su Pais!
Eddy Paris:
-“THE LADY IN THE ARENA”-
Luchando pa un causa ta uno noble pa su Pais!
Hulanda— Señor Eddy Paris a expresa su mal contento cu Gobierno di Hulanda pa e forma no democratico y falta di transparencia cu ta actuando contra nos pais. Alabes, señor Paris ta elogia nos Prome Minister Evelyn Wever-Croes pa e manera cu el a Sali den e arena pa enfrenta e situacion aki den Conseho di Minister di Reino na Hulanda diabierna awo.
Señor Eddy Paris: “Mi no por keda sin expresa, un biaha mas, mi admiracion pa un gran dama y lider kende awe a yega Hulanda pa enfrenta mañan un Rijksministerraad cu via un manera cu ta carece di principionan democratico kier kita e poder di nos ciudadanonan y nos Parlamento y pone esaki den man di un Troika; 3 ambtenaar na Den Haag.
Ta facil pa para na banda, sconde na cas, y critica. Pero manera e speech mas popular di Presidente Mericano “Teddy” Roosevelt a bisa na aña 1910; “no ta esun cu ta solamente para un banda y critica ta conta, tampoco esun cu ta punta dede riba e posibel fayonan humano (di nos Premier), no, e credito ta bay na e persona cu ta durf di drenta e arena, e credito ta bay na e persona cu ta purba cu su sudor y hasta sanger pasobra e sa cu e causa ta uno noble pa su Pais!”
Ami no ta contra un supervision financiero. Sinembargo mi ta contra e falta di transparencia di parti di nos EU Member-State Hulanda, cu ta actuando encontra di tur principio democratico!
Mi a consulta algun dia cu expertonan huridico di EU Commission encarga cu Overseas Countries and Territories of the EU, tambe cu OCTA (Association of the Overseas Countries and Territories of the EU) y awe mes un carta lo sali pa e Presidente di Comision Europeo – Sra. Ursula von der Leyen pa denuncia e falta di principionan democratico y falta di bon boluntad di parti di Hulanda.
Copia di e carta aki lo bay tambe pa Commissioner Urpilainen (encarga cu OCTs) y pa Member European Parliament Rafaela (NL) y Bijoux (FR), tambe pa European Parliament OCT Friendship Group.
Como futuro Presidente electo di e Comite Ehecutivo di OCTA lo mi percura tambe pa e Joint World Bank- IMF Debt Sustainability Framework for Low-Income Countries bira un prioridad riba nos agenda. Asina so nos lo por garantisa tambe cu Aruba lo por cumpli cu nos obligacionnan financiero, cumpli cu e UN SDGs pa aña 2030 y e von der Leyen Agenda pa un Union Europeo -inclusivo- dus pa extension tambe Aruba!”.


text:
Oranjestad – Diasabra atardi algun minuut pasa di 3:30 Update a drenta y aclaracion di parti Ministerio Publico.
“Desde 28 di augustus ultimo tin un toque de queda (tdq) na vigor desde mey di anochi te 5’or di madruga den cuadro di medidanan contra Covid.
E tdq ta un di e medidanan necesario cu gobierno ta traha cu ne pa baha e contagio di Covid na Aruba.
E medida ta necesario pues pa frena e cantidad di contagio.
Di e manera aki ta informa cu KPA lo controla activamente riba cumplimento cu e tdq y cu desde awe fiscal di husticia lo directamente impone un multa di 1000 florin.
Ministerio Publico y KPA ta conta riba e bon cooperacion di comunidad pa bringa e crisis di Covid na nos pais”.


text:
Gobierno lo introduci un pakete di alivio pa duna sosten na trahado y comerciante
Prome Minister Evelyn Wever-Croes den un yamada di conferencia hunto cu Minister Knops, Premier di Corsou Eugene Rhuggenaath, Premier di St Maarten Silveria Jacobs a discuti e desaroyonan cu Hulanda y e tema financiero y con lo bay financia e efectonan pa loke ta trata Corona Virus. Como paisnan den Reino, cada un ta pasando den reto y dificultadnan cu e crisis actual ta treciendo cu ne. E efectonan di e crisis di Corona Virus ta mes cruel pa Hulanda como pais grandi y pa e islanan den Reino como paisnan chikito.
A yega na cierto palabracionnan y Hulanda a ofrece su disponibilidad pa yuda busca fondonan financiero a traves di Union Europeo como tambe yuda busca fiansa na interesnan faborabel riba mercado internacional pa asina no solamente nos cubri e gastonan cu e virus mes ta ocacionana sino pa brinda asistencia na esnan cu tin mester.
Prome Minister a enfatisa cu ta hopi importante pa Aruba pasa e Presupuesto 2020 prome pasobra sin e presupuesto, no lo por bay presta placa riba mercado internecional. Presupuesto 2020 ta na Parlamento.
Den e Presupuesto 2020 Gobierno lo inclui un pakete di alivio basa riba dos aspecto cualnan ta e sosten pa e trahado y e sosten na e comerciantenan cu lo wordo afecta pa e crisis aki.
Prome Minister a duna di conoce cu pa motibo di e circumstancia nobo di e crisis di Corona Virus, Gobierno di Aruba a tuma e decision pa elimina henter e pakete di Reforma Fiscal for di Presupuesto 2020. Por lo pronto, tur e cambionan cu Reforma Fiscal lo mester a bin cu ne, lo no sigui mientras cu Gobierno aworaki lo pone atencion na e crisis y enfoca riba con lo bay yuda comercio y ciudadanonan.
Prome Minister a enfatisa cu lo mester bay corta gasto tambe den e presupuesto. “Pasobra nos ta den tempo di crisis y tur hende mester hala faha mara. Lo bay tuma sacrificio di tur ciudadano di nos pais pa nos pasa door di e crisis aki y surpas’e”.


text:
Ayera nochi a celebra e reapertura di Sport Caribe, nan a muda. Tur hende tabata conoce nan den Emmastraat 5, unda cu nan tabata pa 20 aña. Awo nan ta den Emmastraat 3. Adres no a cambia mucho. Segun representante di Sport Caribe Jonathan Wever, hopi importante ta, cu riba e mesun tereno, riba un otro adres, Sportshop Antiana, cual tabata wordo yama 50 aña pasa, a habri riba e mesun tereno eynan. Por bisa cu ta bay bek unda cos a cuminsa y a cambia e estilo tambe un poco. Sport Caribe nobo, tabata uno cu sigur ta sigui e tradicion di e ultimo 50 añanan. Esey ta duna pueblo e miho calidad di e pañanan di Adidas y tambe Reebock cu tur e miho servicio cu tin.
Cambio grandi
Wever a splica cu nan a cuminsa eynan 50 aña pasa. Harry Jansen, e doño mes di e tempo eynan tabata un atleta. Den e punto di bista ey a logra bin cu un vision dilanti di un tienda cu por provee e atleta Arubiano cu e productonan, e material, e paña necesario pa nan tambe por eherce e deporte. Cu tempo esaki a sigui e tradicion. Ainda esey ta fuerte. Awendia nan ta na e luga unda cu nan a cuminsa 50 aña pasa y keto bay ta duna e cliente e miho servicio, y ta hopi up to date, hopi al dia cu tur e productonan di Adidas y Reebock. Nan ta percura cu cada luna, loke sali nobo riba mercado internacionalmente ta na Aruba. Ta purba di mantene un contacto hopi fuerte cu Adidas. Ta comunica hopi cu Adidas Panama cu ta percura pa full e area, centro y latino Americano y percura cu e mercancia nobo sali, Sport Caribe tin’e, pa asina pueblo di Aruba tambe gosa di nan.
Sport Caribe tey bek
Wever ta gradici pueblo pa su sosten y apoyo durante 50 aña caba cu Sport Caribe ta existi y ta invita nan cordialmente den e tienda nobo, situa den Emmastraat 5. Nan ta na cuminsamento di Caya grandi, schuin tegenover di Zara. Nan tey di dialuna pa diasabra di 10’or di mainta pa 7’or di anochi, dunando e miho servicio cu por. Nan tin tur e conocemento di e deportenan aki y tur e pañanan autentico y e mihonan di e liña di Adidas y tambe di dos piso cu Reebock.
Crossfit awendia ta un deporte cu a crece hopi na Aruba y Reebock ta carga crossfit. Nan tin tur paña di training pa crossfit y tambe paña di futboll. Si bo kier mustra bon cu style, yega Sport Caribe.


text:
ORANJESTAD – Departamento di Impuesto ta participa cu entrante awe, 8 di september 2020, ta posibel pa contribuyentenan haci un cita pa entrega nan declaracion di inkomstenbelasting como tambe winstbelasting 2019. Pa traha un cita e contribuyente por subi nos website www.impuesto.aw y riba e homepage click riba ‘Afspraak maken’. Unabes cu un cita wordo traha e contribuyente lo ricibi un confirmacion via di su e-mail den cual ta indica e fecha y ora cu e lo por pasa entrega dicho documentonan na e edificio principal na Camacuri. Contribuyentenan cu tin dificultad pa traha un afspraak digitalmente semper por acudi cerca nos funcionarionan cu ta atende cu servicio na cliente (“customer service desk”) na 5227424 of 5227423.
Ta importante pa agrega cu Departamento di Impuesto no a elimina e posibilidad pa entrega e declaracion di inkomstenbelasting y winstbelasting 2019 sin un cita. Sin embargo, conforme e reglanan di DVG, Departamento di Impuesto ta limita e cantidad di bishitante y ta permiti pa haci entrega di e documentanan aki bou di ciertonan condicionan.
Aki ta sigui condicionan pa entrega declaracion di inkomstenbelasting y winsteblasting 2019 sin un cita:
– Ta acepta maximo 3 declaracion di inkomstenbelasting of winstbelasting pa persona
– Pa entrega mas cu 3 declaracion ta necesario pa haci un cita
– Mester ta un pensionado (60 plus) pa haya preferencia entre 8:00am y 10:00am
– Contribuyente cu no ta (60 plus) por presenta entrante 10:00am
Departamento di Impuesto ta pidi tur contribuyente pa cumpli cu nan orario stipula conforme nan cita pa di e forma aki tur cos por bay di un manera structura y segun reglanan vigente pa proteha nos salud.


text:
E spirito di hende lo bay ariba
Eclesiastes 3:21
A fayece inesperadamente
Sr. Richard Isbelio Goeloe
Mihor conoci como: “Richi”
*08-07-1949 – †12-08-2019
Na nomber di su:
Tata: †Leon Goeloe
Mama: †Mathilda Goeloe-Flores
Esposa: Altagracia Fernandez
Yiunan: Jeremy y famia
Jermain y famia
Nieta y nietonan na Hulanda y Curacao
Rumannan: Carmen y Paul Braat-Goeloe
Carlos y Silvia Goeloe-Kock
Norma Goeloe na Hulanda
Rudolf Goeloe y famia na Hulnda
Norinda y Jani Donata-Goeloe
Ricardo y Gilma Goeloe-Beltran
Violeta Goeloe y yiunan na Hulanda
Ilario Goeloe y Joanna Montas y yiunan
Leon Goeloe Jr. y yiunan na Hulanda
Yiunan y nietonan di criansa
Sobrino y sobrinanan na Hulanda y Aruba
Amigonan: Dr. Haime Falconi, Dr. Fabio Moreta, Dr. Chong, Jossy Koolman, Ronald Thodé, Igmar Kirindongo, Baba Richardson, Andin Bikker
Amiga: Juliette Reid
Ex coleganan di WEB
Demas famiana Hulanda, Bonaire, Corsow, Merca: Goeloe, Everts, Braat, Richardson, Kock, Donata, Kock, Jackson, Beltran, Montas, Fernandez, Frans, Winklaar, Chayadi, Flores, Requena, de Windt, Maduro, Sambo, Nectar, Boutisma, Sponsper
Oportuidad pa condolencia: diaranson 14 di augustus di 7 pa 8.30 na STG Fundacion Dominicana Arubanse Juan Pablo Duarte y diahuebs 15 di augustus di 7 pa 9 pm na Royal Funeral Home
Ta invita pa e acto di despedida cu lo tuma lugar diabierna 16 di augustus di 9 pa 11 am na Royal Funeral Home, sigi pa acto di cremacion.
Enbes di flor of krans un donacion pa STG Fundacion Dominicana Arubanse Juan Pablo Duarte lo ta altamente aprecia. Lo tin un box pa e bunita gesto aki.


text:
Disclaimer
NGO Plataforma Boneiru i Oranje Fonds ta trata di mantené e website akí lo mihó posibel. Ta diferente inisiadó di trabou i aktividat ta relashoná ku ponementu di gran parti di e informashon riba e website akí. Oranje Fonds ni NGO Plataforma Boneiru no ta responsabel pa eksaktitut di e informashon aki, ni pa e kalidat di e trabounan. P’esei e organisashon no por aseptá ningun responsabilidat den ningun forma òf kantidat, ku por ta resultado di sea uzo di, ni konfiansa den, e informashon ofresé riba e website akí.
Kontenido, diseño i fotografia di e website akí ta propiedat intelektual di Oranje Fonds i terser persona i/o instansha. P’esei no ta pèrmití di kopia, publiká ni kambia nada den (parti di) e website akí


text:
Koperashon BKCN i BOGO prolongá ku dos aña
Riba 28 di yanüari 2020, a prolongá e koperashon entre Kuerpo di Bombero Hulanda Karibense (BKCN) i e instituto di entrenamentu di bombero BOGO, pa un periodo di 2 aña.
BKCN i BOGO ya tin vários aña kolaborando ku éksito pa edukashon di bombero pa BKCN. E prolongashon di e akuerdo ta firmá pa e Komandante General Interino di BKCN, Albert Gieling i direktor di BOGO, sr. Herry Ester. Gieling ta deklará ku BKCN i BOGO a kolaborá di manera positivo i agradabel durante e último añanan: ‘BOGO ta un sosio hopi eksperto i komprometé den kapasitashon di bombero’.
BOGO ta un instituto di Hulanda Oropeo ku ta ofresé entrenamentu di bombero pa ’manschap’ i sup-ofisialnan. BOGO i BKCN ya tin algun aña trahando huntu brindando entrenamentu i èksamen di bombero. Awor a prolongá e kolaborashon aki pa un periodo di dos aña.
Pa BKCN ta importante pa e bomberonan ta bon eduká i entrená. Den lei i reglamentunan tin rekisitonan haltu establesé pa edukashon, èksamen, entrenamentu adishonal i práktika na BKCN. BOGO ta sostené BKCN pa por kumpli ku e eksigensianan aki. Ta traha segun e prinsipio di ‘train the trainer’. Den esaki BOGO ta duna entrenamentu adishonal na e instruktornan di BKCN tokante e konosementu i abilidatnan mas aktual. E instruktornan di BKCN e ora ei mes ta duna e lèsnan, ehersisionan i entrenamentu adishonal den e kuerpo mas tantu posibel. Asina konosementu i abilidatnan ta keda den e propio kuerpo.
E koperashon ku BOGO ta yuda BKCN mantené su empleadonan kompetente na nivel haltu riba tur tres isla.


text:
Home Authors Posts by Michael Carty
Michael Carty
Resultado Ronde Klip Shootout edicion 30 September 2017
ORANJESTAD (AAN): Resultado Ronde Klip Shootout edicion 30 September 2017 Heavy Bracket BOX 11.50 - 8.50: 1). Mighty Mouse, Chevy Camaro ku Standy Walle. Mighty Mouse...
Mini-Veld Anchi Maduro: Un Soño Cu A Bira Realidad
ORANJESTAD (AAN): Den fin di siman tabata tin un celebracion grandi den e bario di Washington. Motibo di e celebracion unico aki tabata e...
Team Aruba a ricibi un caluroso Bon Bini
ORANJESTAD (AAN): Despues di un tremendo actuacion den e Weganan Suramericano Hubenil Santiago 2017 na Chile, dialuna merdia nos atletanan hubenil a regresa for...
SV Bubali a bautisa nan uniform nobo y a yama bon...
ORANJESTAD (AAN): Den fin di siman, a tuma lugar e bautismo di uniformnan nobo pa locual cu ta trata e ekipo di SV Bubali....
SV Caravel oficialmente lo no participa den e campeonato 2017 /...
ORANJESTAD (AAN): For di algun dia, rumores tabata circula cu e ekipo di Caravel lo no participa den e campeonato 2017 / 2018 pa...
Brandweer a cuminsa cu algun weganan candeloso durante e siman di...
ORANJESTAD (AAN): Weganan di softball a cuminsa diabierna anochi na Flatstone Ballpark y esaki ta bay te Diadomingo awo. Esaki ta en conexion di...
SV Estrella ta dicidido pa ta den final e aña aki...
ORANJESTAD (AAN): “E aña aki por spera hopi di e team di S.V. Estrella”, asina Arturo Charles, coach di SV Estrella a indica. Nan...
Minister President orguyosamente a inaugura mini cancha di futbol na Noord
ORANJESTAD (AAN): Siguiendo cu e trabounan cu su Ministerio a bin ta realisa durante ultimo añanan, Minister President Mike Eman, a realisa diasabra ultimo...
Street Wise 35 Year BMX Challenge 2017 celebracion
ORANJESTAD (AAN): Streetwise tabata tin 2 dia di Careda pa celebra nan 35 aña. Diabierna 6 October 2017 tabaat tin careda di Strider. Nos...
Joel Kuiperi y Jennifer Piter a resulta Aruba Strongest Men &...
ORANJESTAD (AAN): Den fin di siman a tuma lugar e evento Aruba Strongest man na unda cu varios persona a participa. Tabata tin 3...


text:
Aki un reseta pa bo mes traha 'meergranenbrood' na kas.
INGREDIENTS
750 Gram Shapemix
250 Gram Hariña bruin (volkoren meel)
20 Gram East
500 Gram awa
Plancha ku Bakpapier
Tep: Pa dòrna por huza e simija ku ta deseá. Por ehempel: zjozjolie, zonnebloem, lijnzaad, blauw maandzaad etc
PREPARATION
Stap 1 Sende e fòrnu na 200˚C i repará un plancha ku bakpapier.
Stap 2 Den un bowl pone tur ingrediente huntu i laga nan bati bira un mansa
Stap 3 Parti e mansa den pida pida di 300 gram kada un.
Stap 4 Bola e mansa di 300 gram nan riba un plancha ku bakpapier. Laga e mansanan para rèis pa mei ora.
Stap 5 Hinka e plancha den fòrnu pa mas e menos 35 pa 40 minüt.
Tur e artíkulo i ingredientenan pa traha 'bruine bolletjes' ta obtenibel na Caribbean Bakery Supplies!


text:
Oranjestad, Aruba 4 di september 2020: Pais Aruba a institui un asina yama ‘Taskforce Bedrijven’ cu ta forma parti cardinal den tur esfuerso pa combati e pandemia COVID-19. E ‘Taskforce Bedrijven’ tin como meta principal percura pa tur compania y establicimento na Aruba mantene nan mes na regla manera stipula den decreto ministerial relaciona cu ordenansa di calamidad. Asina ta percura cu cada persona cu bishita e localidadnan aki por confia cu localidad ta cumpli cu tur regla di higiena y distanciamento social. E taskforce ta wordo lidera door di ‘Dienst Warenkeuring en Hygiëne’ (DWH) di DVG y ta wordo sosteni door departamento ‘Gele Koorts en Muskieten Bestrijding’ (GKMB) y ‘Korsp Polite Aruba’ (KPA). Asina den un ekipo multidiscplinario ta eherce e control nan necesario pa percura pa e siguridad y salud di cada ciudadano.
Trabou di control:
Por bisa cu e mayoria localidad ta cumpliendo cu e reglanan manera stipula den e decreto ministerial di calamidad y ta cooperando durante e controlnan cu ta wordo haci. Te cu e periodo di 28 di augustus 2020, a controla 954 localidad. E tipo di localidadnan tabata varia di e.o. tienda di paña, fitness center, restaurant y/of koffieshop y supermercado. Por informa cu di e tolalidad di 954 lokalidad controla, 555 tabata cumpli cu e reglanan, 195 tabata tin punto di mehoracion, 113 no tabata cumpli y 87 no tabata habri. Controlnan a wordo haci den diferente area manera San Nicolas, Oranjestad, Noord, Paradera, Santa Cruz y Dakota. Asina por informa cu minister Dangui Oduber ta satisfecho di con a trabounan ta bayendo y ta informa cu ‘Taskforce Bedrijven’ lo keda eherce e controlnan necesario pa asina percura pa e salud y siguridad di nos pais.


text:
Fundacion Parlamento Hubenil Aruba conhuntamente cu Stagiaire di Universidad di Aruba,
Keyla Rojas ta den pleno proceso di e realisacion di un investigacion pa mira e effectividad
cu Parlamento Hubenil tabata tin den e bida di e miembronan di Parlamento Hubenil. Staff di
Parlamento Hubenil ta haci un yamado na tur miembro actual y miembronan di pasado pa
participa den e encuesta aki.
Pa participa den e investigacion aki por mail surveyph2014@gmail.com of por busca nos riba
facebook (Youth Parliament Aruba) unda cu e link di e survey lo ta disponibel. Ta di remarca
cu e survey lo ta uno electronico, cu lo tin di wordo haci online.
Cu mas di 10 aña di existencia, Parlamento Hubenil ta sigui contribui na e formacion di
hobennan conciente di locual ta pasa riba nos pais, activo den comunidad y cu ta tuma accion
pa trece cambionan dilanti. Pa evalua y midi e progreso di nos servicio y e desaroyo di nos
miembronan, ex miembronan y ereleden den e ultimo 10 aña, Parlamento Hubenil ta pidi
cooperacion pa participa den e encuesta aki.
E meta di e encuesta ta pa determina e impacto di e trayectora di Parlamento Hubenil tin riba
su miembronan (personal y profesional); Midi e calidad di e servicio cu Parlamento Hubenil a
brinda na su miembronan y ex-miembronan; Determina e abilidanan y cualidadnan cu
miembronan a desaroya durante su trayectoria den Parlamento Hubenil.
Pa mas informacion tocante e encuesta of di Parlamento Hubenil en general por tuma
contacto cu oficina di Parlamento Hubenil na 588-6860 of 583-8856 of mail
surveyph2014@gmail.com, youthparliamentaruba@gmail.com


text:
Diahuebs tabata e dia cu a lansa e cancion nobo di conocido artistanan Tito el Bambino hunto cu Farruko composito pa Jeon. Ta trata di un cancion cu a keda composito pa Jeon y produci pa ‘Jhon Paul ‘El Increible’. E cancion a keda graba algun luna pasa na Miami y awor a keda comparti cu mundo completo. E titulo di e cancion ta ‘Se Va’. Ta trata di un cancion den e genero di reggaeton pero cu un ‘vibe’ hopi tropical.
Tito el Bambino no ta un desconoci den e mundo Urbano unda cu e la sa di cosecha hopi exito. E la tuma un break pa un temporada pero recientemente a hasi un introduccion bek den e mundo di Farandula. Naturalmente Farruko tambe ta un artista respeta cu un sin fin di exitonan.
Pa Jeon e tabata un placer di por a traha e cancion aki pa asina sigui hasi Aruba orguyoso di por tin un yiu di tera cu ta produci pa artistanan di taya. Proximamente mundo lo sera conoci cu un otro tema internacional cu Jeon a composita. Tambe Jeon y su ekipo ta trahando riba e ultimo detayenan pa asina lansa su Album nobo.
Biniendo bek riba e exito nobo ‘Se Va’ interpreta pa Tito el Bambino y Farruko esaki ta disponibel riba YouTube cu un tremendo videoclip. Tambe por cumpra of stream e cancion via Spotify, Apple Music, Deezer y Tidal.
Por mira e video clip: https://www.youtube.com/watch?v=jtkb1PjRd44


text:
Karnaval i t trahe di Karnaval
Seri di Herensia Kultural
Mashá poko ta konosí tokante orígen di Karnaval na Kòrsou. Probablemente miembronan di elite europeo a trese karnaval Kòrsou na fin di siglo 19. Publicatieblad no.30 di 1872 ta menshon’é pa promé biaha ofisialmente.
Te na aña 1953 tabata selebrá Karnaval prinsipalmente den klupnan sosial. Na añanan sesenta bou di direkshon di Elias Bronswinkel a rebibá karnaval atrobe. I for di 1970 Karnaval di Kòrsou ta sigui krese komo un fiesta popular ku ta selebrá tur aña. Ta start ku Festival di Tumba, ta skohe despues un reina, un prens i un pancho, ta kulminá ku e Gran Marcha.
NAAM pa medio di e rúbrika akí ke duna un kontribushon den Luna di Karnaval Korsou 2009 na konosementu di desaroyo di Karnaval i su trahe.
Mas di 600 yarda di tela, 144 bòter di leim i prinsipalmente un bon dósis di perseveransia ta e reseta. Lila van der Meulen, tempu ei diseñadó di e trahenan pa e grupo di karnaval Gipsies, ta kompará e trabou di diseño i kostura di e trahenan di karnaval ku trahamentu di bolo. “Bo mester di tur e ingredientenan pa bo por traha algu bunita di bèrdè.” E trahenan di e sesentisinku miembronan di Gipsies ta tuma mas di 32.000 pida tela. Nan ta bai bistí komo kaleidoskopio den Gran Marcha. Nochi tras nochi nan ta traha te lat den nan klup. Aki bo ta haña hende ta plak, kòrta i bòrda. “Loke hende ta gusta ta brio, gleter i kolónan yamativo”, esei ta Lila su eksperensia di trinta aña. For di yüni di aña pasá e klup a aprobá su diseño. “Esei ta nesesario pa por logra tin tur kos kla na tempu.” E biaha akí e miembronan tin hopi kos di hasi. Kosedónan profeshonal ta entregá e trahe básiko, pero ta masha trabou tin di hasi pa dòrna e trahe, sombré i hanskunnan. Ta asina ta sosodé tur aña atrobe den tur e gruponan. Esta for di añanan setenta di e periodo aktual di karnaval, tambe yama ‘era nobo’. Ántes tabata otro. Promé ku 1953 tabata selebrá karnaval prinsipalmente den klupnan sosial na nos isla. Orlando Cuales ta kòrda ku hendenan den òptògt di ántes tabata bisti maskarada. “Trahenan presioso”, ‘Shon Bènchi’ Wefer ta agregá. “Miembronan di e diferente klupnan tabata disfrasá masha shik na makaku, pirata, na tur sorto di kos.” E desaster di e inundashon di 1953 na Hulanda a nifiká final di nos ‘karnaval estilo bieu’.
Ta te na prinsipio di añanan setenta a bolbe organisá un òptògt. Orlando: “Nos miembronan a puntra asombrá ora nos a bai partisipá pa promé biaha ku grupo Globo: ‘Nos no ta haña maskarada? Ami no ta bai kana asina ei si tur hende ta rekonosémi.’ Pues nos a duna tur hende un antifas. Pero na mitar di kaminda tur hende a kit’é tir’afó.”
Karnaval a krese bira e fiesta popular mas grandi di Kòrsou. Ta e teater di kaya ‘theater of the streets’, asina Orlando a yam’é. “Ku Grupo Globo nos ke trese un mensahe, representá algu, proklamá algu. No ta e kanamentu nèchi den kompas ta konta, sino e alegria eksesivo, selebramentu di e fiesta.” Tras di kada ‘representashon’ di Globo tin un pensamentu, un filosofia. Ántes e miembronan tabata disfrasá na pirata òf payaso. Pero e tempu ei a pasa. Orlando: “Nos no ta kere mas den eseinan. Awor nos ta trese un tema. Algun aña pasá por ehèmpel: féniks, saliendo di e idea ku bo por renasé, ku mañan lo ta un mihó dia. Kompleto nos a tres’é, ku un poema kargá pa muzik i ku a toka durante e òptògt. Anto na aña 2002 e tema ta tokante e papel importante ku hende muhé ta hunga den komunidat: ‘Muhé ta manda mundu’ un dicho konosí na Kòrsou.” Globo ta rebibá e hit bieu di Doble R ‘Muhé ta manda mundu’.
Ritmo i muzik ta indispensabel den marcha di karnaval. Durante añanan kuarenta emigrantenan di Islariba den servisio di e refineria di aki tabata djùmp riba muzik di steelband den kayanan di Suffisant. Despues sobrá di komunidat tambe a djòin e fiesta di karnaval i bandanan lokal manera Orquesta Concordia, Melody Boys i Piscadera Bay Orchestra tabata kompañá e marchanan. Pero for di añanan setenta, añanan di identidat propio i konsenshi nashonal, gruponan ta kana e ruta di Gran Marcha, disfrasá den trahenan kolorido, radiante i riba ritmo di nos propio muzik, nos Tumba.
Tur kos por, tur hende ta loko loko den karnaval. Diseñadónan, trahadónan di karosa, kosedó i músikonan ta perkurá pa tur aña di nobo tin kreashonnan sobresaliente. Rònt mundu pueblonan ta selebrá fiesta i ta disfrasá e djadumingu promé ku djárason di shinishi, promé dia di e periodo di yuna. “Sin embargo, na kada lugá e fiesta ta nèt un tiki distinto.” Ta opinion di Orlando. “Nos ta dediká, por ehèmpel masha atenshon na loke nos ta bisti. Na otro paisnan bo ta mira ku ta djis algun hende ta kana bistí ku un kreashon refiná i sobrá ta bisti algu di mes koló, nada partikular. Na Kòrsou kada trahe mester ta sumamente spesial. Nos ta dediká muchu mas ora na obra di man ku na mayoria di pais.”
Tempu ta kambia. Tur kos ta mas karu. Kosedó, banda… Si binti aña pasá un miembro tabata paga mas o ménos 300 florin pa su trahe, awor e mester skupi 800 te 900 florin pa e por kana den Gran Marcha. Pero asina tantu sunú manera na Trinidad i na Brazil karnavalistanan kurasoleño no ta ekshibí. E motibu ta meresé un estudio.
Portrèt:
1. Trahe di karnaval
2. Desaroyo di trahe
Fuentenan
Juan Camelia (adaptashon I. Witteveen), ‘Hoe carnaval groeide tot een echt Curaçaos volksfeest’ den Amigoe, 22 di yanüari 1994.
Kombersashon ku: Fifi Rademaker, Carl van der Meulen, Lila van der Meulen, Orlando Cuales i Benjamin ‘Shon Bènchi’ Wefer (2002)


text:
21-2019 – KvK encuanto decision di salario minimo; Impacto y consecuencia di hisa e minimumloon por ta dañino pa comercio
Oranjestad – Camara di Comercio y Industria (KvK) a dirigi riba 3 december 2018 un carta na S. E. Minister di Asuntonan Social y Labor, sr. G.F. Croes pa alerta riba e preocupacion cu ta reina den sector priva encuanto e decision pa hisa e salario minimo.
Di e tempo ey caba KvK tabata pidi consideracion mirando cu no ta e momento mas apropia pa introduci un aumento di salario minimo. Sector priva a indica di no tin e capacidad financiero pa ofrece y yuda cubri e gastonan cu esaki lo trece cune. Hopi negoshi tin dificultad pa wanta cabes riba awa y esaki ta forma un peligro pa nan existencia of pa mantene e capacidad laboral.
Tin varios factor pakico KvK ta opina cu hisa salario minimo no ta e miho decision. Aruba ta den un region hopi competitivo cu ta capaz na ofrece miho prijs y cu salarionan relativamente mas abou compara cu Aruba. E imagen cu Aruba tin ta cu costo di bida ta mas halto y tanto local como turista ta indica esaki. E impuestonan y primanan social cu a subi ta disminui e poder di compra y haci bida na Aruba mas caro. Varios situacion entre otro di e refineria ta haci cu no tin entrada pa compensa gastonan.
KvK a presenta Minister cu algun datos pa substancia e ponencia encuanto aumento di salario minimo. Den e datos ta resumi puntonan pakico e decision di aumento no ta faborabel. Aruba ta depende grandemente di turismo. Nos sector di turismo tin cu competi cu islanan den region Caribe cu tin salario minimo mas abou compara cu Aruba. Esaki ta afecta tambe prijsnan den e tiendanan y e ta refleha den nan poder competitivo. Ora compara cu tendencia y cifras mundial, nos por observa cu nos salario minimo ta comparabel cu nivel Europeo. Esaki kiermen cu sector priva di Aruba ta paga bon. Pero ta pa motibo principalmente di impuesto halto e poder di compra ta bira menos. Pa e motibo aki e ta posibel cu un local por cumpra productonan mas barata ora nan biaha pa exterior. KvK kier mustra cu tin formanan mas pragmatico compara cu hisa salario minimo.
Aruba, 24 di mei 2019
Camara di Comercio y Industria (KvK)
Scroll To Top


text:
Video-e konosementu tin un di e sitionan mas aya na e rueda di het i a introdusí den luna di mart
E sitio e ta relaciona ku e servisio di het riba e ruta, e tin e mesun splicacion pa het na su lugá ib
video di its. Ta pertenesé na e parti ekstraordinario di tur e sitionan di het na azur ku Aleu ank den e parti ekstraordinario. Di tráfiko, ta ku tin hundi den e último seis luna, i ku e por ta korektamente konserní ku landamentu ta vários nobo sitionan di ruta di het. Na e sitio e tin un problema ku e publica, ta ku pa motibu di ta menos e dies pa total di salanan ta ta publisidat òf falsu di kamber.


text:
Tur dia nos ta drenta den kontakto ku miles di bakteria, mikrobio i parasito ku ta invisibel pa nos wowo humano. Dor ku nos no ta mira nan, e ta hopi fásil pa nos lubida riba e importansia di mantené nos mannan limpi. Sin embargo, mantené nos mannan limpi ta keda un prioridat si nos ke evita e transmishon di malesanan infeksioso den nos organismo.
Loke ta berdat si ta ku e kontakto ku bakteria aki ta inevitabel (spesialmente si bo ta traha pafó) anto ta normal pa nos organismo kombatí e bakterianan aki di su mes kaba. Pero, nos tambe tin ku duna di nos parti pa yuda nos organismo kombatí e bakterianan aki. Un manera lihé i konveniente pa hasi esaki ta dor di usa hand sanitizer.
Pa yuda bo keda atento riba e limpiesa di bo mannan, nos a krea un lista di e momentonan di mas importante ku nos mannan mester ta limpi:
Despues di ta den ambientenan públiko
Ora nos ta den ambientenan públiko, nos por drenta den kontakto ku hopi kos ku ta wòrdu usá dor di hopi hende anto ku no ta wòrdu limpiá regularmente. Ehèmpelnan di esaki ta inkluí porta, trapi, botón di lift, i tambe luganan públiko manera pomp di gasolin, hospital, banko, entre otro. Tipo di luganan asina’ki ta parti di nos tur su aktividatnan diario. Sin embargo, nos por prepará nos mes i tin nos hand sanitizer huntu ku nos pa nos us’é despues ku nos a bai e ambienten
an públiko aki.
Ora di kome
Si bo mannan no ta limpi ora di kome, loke bo ta hasi ta eigenlijk yuda e bakterianan drenta den bo organismo mas lihé. Nos ta kompronde ku, spesialmente den siman ku trabou i dimas aktividatnan, bo tempu ta limitá i p’esei hopi biaha bo no ta tuma e molèster di kana bai baño pa laba bo man. Tin biaha ku bo ta kome pafó di kas i bo ta disidi di bai baño tòg, djis pa bo haña bo ku baño ta okupá òf e no ta den un estado sufisientemente limpi ku bo ta sinti bo konfortabel pa laba bo mannan den dje. P’e motibunan aki, nos ta rekomendá bo pa semper kana ku bo hand sanitizer tur kaminda ku bo bai. Bo por hink’é den bo tas òf hasta lag’é den outo.
Despues di mishi ku bestia
si bo ta un persona ku stima bestia, bo sa ku e ta praktikamente imposibel di no mishi òf hunga ku nan. No tin nada robes ku esaki, djis kòrda semper ku bestia tin un kantidat di bakteria mas haltu i diferente ku nos hende humano. Pues, si bo a kaba hunga ku un bestia, usa bo hand sanitizer pa desinfektá bo mannan i sigui ku bo dia trankil.
Manera bo por a lesa, e ta hopi importante pa mantené nos mannan limpi tur dia. Glacial su hand sanitizer por ta bo kompañero den esaki ya ku e ta mata 99% di bakteria, bo no mester di awa pa us’é i e ta bin na dos tamaño hopi konveniente, sea den un bòter di 125ml, òf den su presentashon ‘bag hanger’ ku bo por kologá tur kaminda.
Pa mas informashon tokante nos hand sanitizer, klik e link aki.


text:
Un di e parehanan FOCUS ta spera yegada di nan prome yiu hunto dia 18-08-2018. E noticia cu Sharissa ta na estado tabata un shock p’e, aunke cu Edgardo tabata bis´e cu e ta na estado haciendo joke, caricia y sunchi su bariga. Te dia cu el a dicidi di haci test y Sharissa su reaccion cu e resultado tabata: “Voíla… we’re expecting!”
Sharissa a experimenta un embaraso hopi difícil na comienso. E tabata sinti tur sorto di cambio na su curpa y cu sacamento practicamente tur dia. Su miho amigonan e periodo ey tabata su cama y baño. Un pregunta cu no por a falta ta tocante su ‘cravings’ y for di comienso su antoho di mas grandi tabata cualkier tipo di fruta. E mester tur dia su baki fruta y actualmente e cuminda cu e ta antoha ta e cuminda Dominicano Mangú.
Nan ta preparando pocopoco, sperando ora e lunanan ta mas cerca pa nan bay full swing. Mientrastanto nan ta haciendo algun online shopping pa e baby caba. Sharissa y Edgardo y ful e famia ta mas cu’excited’ pa ricibi e miembro nobo di famia, debi cu despues di un decada ta trece un baby bek den famia. Aunke Sharissa ta spera dia 18-08-2018 pa ta exacto, e ta bisa cu nunca sa sigur. Nan no sa ainda e sexo di e baby y pa nan esaki no ta di importancia. Si nan lo desea di sa esaki y haci un ‘reveal party’ pa nan amigonan di mas cerca y famia.
E deseo di e pareha semper ta pa haya un baby hunto y den pasado ya a revela e nombernan cu nan lo pone pa nan yiu(nan). Por lo pronto e nombernan lo keda un secreto, pero si nan por menciona cu nan tin un significacion super grandi su tras.
Fotografia: Ayrton Tromp


text:
1. Irrespeto
Ta normal cu dentro di un relacion tin momento di tension of diferente punto di bista, pero importante ta, cu e discusion mester bay den forma respetuoso, cu empatia y sin perde e rumbo y cu e combersacion mester sosode riba e temanan importante, den un forma calma y evita bisa comentario sin pensa.
2. Intolerancia
Si no ta yega consenso, ta importante pa tin capacidad di baha cabes y compronde e punto di bista di otro. E ora propone algun solucion cu ta beneficia ambos. Ta imposibel conbibi den paz, si cada persona ta observa su propio bienestar y impone su boluntad riba e necesidadnan cu e otro tin. Pues nunca perde di bista cu boso ta un ekipo y ta construyendo e fundeshi pa un relacion duradero, unda e blokinan mester ta fuerte y solido.
3. Falta de comunicacion
Cuminsa na papia loke ambos kier y ta gusta. E combersacion mester inclui boso estilo di bida, plan y meta pa futuro, etc. Y semper mantene un espacio pa discuti e aspectonan cu ta bon, pa traha den conhunto, manera: confiansa, comunicacion y respet.
4. Anhelo diferente
Un situacion cu por ta dificil, ta ora cu ambos no ta alinea. Pues percura pa combersa tocante boso metanan importante, prome cu planea boso futuro hunto. Ta dificil pa pensa cu nos por construi un bida hunto, sin por fusiona e plannan di bida cu ambos kier.
5. Gañamento
Esaki ta inclui infidelidad, p’esey mester combersa di dje. Pa mayoria di e matrimonionan ta un suceso doloroso, unda confiansa por kibra pa semper.


text:
Dia 22 i 23 di yüli 2019 e departamento di asuntunan Sosial i Ekonómiko (UNDESA) di Nashonnan Uní huntu ku ‘INTOSAI Development Initiative (IDI)’ a organisá na New York e enkuentro: ‘Kontralorianan ku ta hasi e diferensia: kontròl di implementashon di e metanan duradero’ (SAI Leadership and Stakeholder Meeting - Supreme Audit Institutions making a difference: Auditing the implementation of the Sustainable Development Goals).
Kontraloria General di Kòrsou tambe a partisipá na e enkuentro aki. E enkuentro a ofresé na e partisipantenan e oportunidat pa por inventarisá o traha un balansa di e eksperensia ku a atkerí den e tres añanan den kuadro di investigashon di efisiensia hasi riba preparashon dor di gobièrnunan pa por implementá e Metanan di Desaroyo Sostenibel (SDGs).
Den diskushonnan por a nota kon e eksperensianan optené por sirbi den futuro na un kontròl riba implementashon di sierto SDG spesífiko. E enkuentro tabata dirigí tambe riba fasilitá un diálogo informativo entre e representantenan di e Kontralorianan ku a partisipá i otro interesadonan pa loke ta trata e kontribushon di kontralorianan i auditornan eksterno na e mekanismo di evaluashon di SDG na diferente nivel.


text:
Kambio di paradigma 2012 – 2
Posted on Feb 8, 2014
Salubridat
Ántes, promé ku 2013, salubridat ta basá riba e sistema di “supreshon“.
Esei kier men ku:
- Síntomanan ta wòrdu kombatí na lugá di trata di kura e kousa;
- Malesa ta keda tratá ku remedi sintétiko i operashon kirúrgiko;
- E sistema imunológiko natural ta wòrdu suprimí;
- Gastu médiko haltu.
Salubridat di e era nobo, despues di 2012, ta basá riba e sistema di “regenerashon“. Esei kier men ku:
- Ta trata di atendé ku e kousa di e malesanan;
- Tratamentu médiko integrativo;
- Alimentu nutritivo saludabel, yerba i vitamina;
- E sistema imunológiko natural ta wòrdu fortalesé;
- Salubridat preventivo;
- Gastunan médiko abou.


text:
Portia de Rossi a duna su prome declaracion publico den sosten di su esposa, Ellen DeGeneres.
E actriz, kende a casa cu DeGeneres na 2008, a laga na cla cu e ta para tras di su esposa, door di post un poster blauw y blanco riba rednan social cu ta bisa ‘Mi ta para cu Ellen’.
“Na tur nos fanatico… nos ta wak bo”, e strea di 47 aña di edad a skirbi riba Instagram. “Danki pa bo sosten.”
E post ta yega despues di reportenan tocante un supuesto ambiente di trabou toxico na The Ellen DeGeneres Show. Despues di varios acusacion di empleadonan actual y den pasado di The Ellen DeGeneres Show, compania mama WarnerMedia a lansa un investigacion interno na juli.
Despues, siman pasa, e anfitrion di 62 aña di edad mes a papia den un memo na su personal.
“Riba e prome dia di nos show, mi a bisa tur hende den nos prome reunion cu The Ellen DeGeneres Show lo ta un luga di alegria – niun hende lo halsa nan voz, y tur hende lo ser trata cu respet”, DeGeneres a cuminsa. “Obviamente, algo a cambia, y mi ta decepciona pa haya sa cu esaki no ta e caso. Y pa esey, mi ta sorry. Cualkier persona cu conoce mi sa cu ta lo opuesto di loke mi ta kere y loke mi tabata spera pa nos show.”
DeGeneres a continua, splicando cu mientras e show a ‘crece exponencialmente’, e mester a mira na otro hende pa maneha nan mes, cual algun empleado no a haci. “Esey lo cambia awo, y mi ta comprometi pa sigura cu esaki no lo pasa atrobe”, el a declara.
Warner Bros. a duna un declaracion na Fox News siman pasa, splicando cu nan ta ‘tuma e acusacionnan recien tocante cultura laboral di e show hopi na serio’.


text:
Endy Croes tabata un di e huradonan pa e certamen di Miss Curaçao 2018 cu a tuma luga diasabra ulltimo. E ta un tarea cu e ta tuma semper hopi na serio y alabes ta purba tambe pa siña mas. Mayoria di biaha ora di un certamen e ta backstage y no ta mira loke hurado y/of publico ta mira. Awo el a haya e oportunidad pa mira y analisa mas. E tarea riba su mes tabata duro, pasobra tabatin 6 candidata cu cada un tin algo otro cu nan ta fuerte aden, pero mester keda enfoca riba cua di nan lo resalta internacionalmente. Internacionalmente Endy a yega di para hurado na Miss Teen Bonaire na dos ocasion y awo Miss Curaçao tambe. Na Aruba mes e no sa para hurado hopi, pasobra casi tur ora e tin candidata ta yuda of prepara completo.
E impresion di Endy di e organisacion Curaçao Beauty Pageant ta, cu aunke e sa cu ta prome biaha cu nan ta organisa e certamen, e ta mira e gana y entusiasmo cu nan tin pa organisa e certamen mas importante di Curaçao. Bisando esey tambe e mester agrega cu tin algun punto cu por cana miho structura, pero e ta sigur cu nan a siña masha hopi di nan prome salida. Endy ta sigui bisa: “Ora bo ta organisa un certamen pa prome biaha e cantidad di persona cu ta cla pa critica ta grandi y mi ta admira cu nan a pusha door di esey pa logra organisa e certamen. E trabou di e organisacion no ta cla despues di e certamen, awo e trabou mas pisa ta bay cuminsa, esta di prepara e candidatanan pa cosecha exito ora cu nan bay e certamennan internacional
Segun e experticio di Endy cu e ganadora Akisha Albert ta un candidata hopi sigur di su mes y aunke e tin hopi experiencia, el a percura pa sigui prepara y educa su mes riba diferente aspecto. Como preparador di reina el a reconoce e trikinan “secreto” cu ta wordo uza den certamen y Akisha ta domina nan hopi bon. Den su presentacion e por a mira cu e sa kico su meta ta y ta traha pa logr’e, no ta zomaar e ta subi un stage sin prepara. Esey ta di admira y ta bisa hopi di su determinacion pa cosecha exito. Bo por imagina Akisha riba escenario internacional ta modela y tambe papia cu confiansa dilanti un publico.
Nos Miss Aruba Universe 2018, Kimberly Julsing, tabata hunto cu Endy Croes na eleccion di Miss Curaçao y sin cu e kier, el a causa impacto pa su beyesa y estatura impresionante. Endy canando cu Kimberly den airport sin sjerp y sin corona, e ta ripara cu bista di esnan rond ta bay riba dje. Na Curaçao prensa y tambe esunnan cu sa di mundo di beyesa a keda hopi impresiona cu su beyesa y spontanidad. Nan a opta pa Kimberly bisti un shimis simpel, pero di color impactante cu a cay na agrado di hopi hende. Banda di atende e certamen di Miss Curacao, Kimberly a probecha pa bishita un cas di anciano pa mira con e cuido pa nos grandinan ta na Curaçao, mirando cu Kimberly mes ta un studiante di enfermeria cu un pasion pa traha cu hende grandi. Aki Kimberly a demostra su afinidad pa traha cu hendenan di edad y el pasa un mainta masha ameno combersando cu esunnan cu ta keda na e cas di anciano.


text:
Den fin di siman e rumannan Klabér a train cu e sistema electronico Generation 2 cu ta wordo usa actualmente den eventonan rond mundo. Rumannan Klabér ta train pa perfecciona nan tecnicanan pa score punto ora di competencia.
Actualmente tur cos ta para y awo ta e momento pa e rumannan Klabér sigui train pa por tin tur e tecnicanan di scoring bou di nan faha. Nos no sa te ki dia cos lo normalisa, pero nan si lo sigui cu training pa mantene nan mes den forma.
Coach di e rumannan Klabér cu ta Ex Campeon Mundial Coach Olimpico Hall of Famer Henk Meijer ta sigui e trainingnan di cerca y ta comenta y duna instruccion. Otro siman e rumannan Klabér ta bay ta den veld atrobe pa sigui cu e training. Tur training di e rumannan Klabér por mira ariba e Facebook di Stichting Brazil Taekwondo.


text:
Nos ta semper na bo orden
Bo por yama nos cu bo preguntanan na bo convenencia na e number
y durante e horarionan di oficina indica mas abao riba e pagina aki.
Tambe bo por acudi,cu cita previo, personalmente, haciendo uso si ta
necesario, door di click riba dje, di nos guia di caminda.
Si no ta posibel pa acudi personalmente of bo ta bishita nos website
no den ora di oficina, manda nos un FAX of SMS na e number indica
mas abao..... of un E-MAIL awor aki mes, usando e siguiente formato.
Bo interes den nos Fundacion y su tareanan ta altamente aprecia.


text:
Tambe a logra e norma pa loke ta trata personal di gobierno di Afl. 475 miyon. Minister di Finansas, Asunto Economico y Cultura a splica den linea general con e presupuesto ta hinca den otro y a duna di conoce cu Aruba ainda no a sali for di e crisis, pero cu ta riba bon caminda. Tambe e Minister a indica cu no a fiha e presupuesto segun planeamento, pero si segun e fecha stipula di 15 december 2019 duna pa ley. Segun Laft, pa no mas tarda cu 15 december 2019, mester por tin un bista riba e presupuesto y den todo caso lo logra esaki. A logra baha deficit di pasado di te cu 300 miyon te cu e prome surplus den hopi aña.
Ta aspira di por entrega e presupuesto mas pronto cu ta posibel na parlamento


text:
Sta. Catharina– Den oranan di a anochi, polis mester a persiguí i lòs bala riba dos hòmber den bario di Sta. Catharina. Unu dje hòmbernan tabatin un arma di kandela den su mas mientras nan dos tabata tratando na kore bai foi polis. Ta sospechá ku e dos hòmbernan tabata buskando na hòrta den e […]
Cas Grandi- Un aksidente hopi serio a tuma lugá den oranan di anochi riba Kaminda Cas Grandi Dos vehíkulo aksidentá despues di e dal den otro. Ta trata di un aksidente kaminda e vehíkulonan a dal frontal den otro. Shofúr di un pikóp mester a baha e kabes di seru i a pérdé kóntról bai […]
Willemstad,-- Señor Darick Jonis direktor di Aqualectra a splika ayera ku ainda tin hopi hòrtamentu di koriente i ku nan no por komprondé ku un siudadano mes ta perhudiká otro siudadano.
Willemstad,-- Minister di Ekonomia señor Steven Martina ta konvensí ku benta di Plaza Hotel ta un nota positivo i ku e invershonistanan lokal tin konfiansa den nos ekonomia.
Willemstad,-- Gobièrnu di Kòrsou a anunsiá ayera ku nos tin 18 kaso mas ku e tèst positivo aki na Kòrsou.


text:
Diadomingo merdia, durante e parada di Lilly Putters den Oranjestad, e cantante Rocco Franken di e banda Buleria a resulta herida, ora cu taira di e truck a para riba su pia. Mesora a pidi presencia di ambulance, cu a transporta e cantante principal di e banda pa Hospital.
Ey a saca potret y a resulta cu peso di e truck no a kibra ningun weso den su pia. El a bay cas caba y cu un conseho pa e descansa e pia poco y pa ta mas cauteloso durante e siguiente paradanan di carnaval. Pronto recuperacion na Rocco!


text:
KRALENDIJK —
Djadumingu mainta ‘The Messengers of the Lord’ i ‘The Shekinah Dancers’, tabata di bishita na Kas di Kuido Fundashon Mariadal. Tabata un mainta hopi emoshoná, sinembargo bendishoná. E dos gruponan ta forma parti di ‘Zondagschool’ di Iglesia Baranka di Restorashon, bou di guia di e pastor Ramiro i Tamara Richards. E gruponan ta presentá mas bia na eventonan den iglesia mes, sinembargo en konekshon ku e vishon di e aña aki ku ta bisa ‘Krese dor di bo palabra i biba pa medio di fe’, e gruponan a sali bai deleitá e grandinan loke nan ta hasi. Esaki pa medio di kanta, baila i trese e palabra di Dios riba nan nivel. Na e okashon aki ‘The Messengers of the Lord’ i ‘The Shekinah Dancers’, a deleitá tur presente na Kas di Kuido ku nan repertorio di kantika i baile. Por bisa ku e mainta tabata unu ameno, unda nos grandinan a gosa di tantu e kansionnan, komo e baile. Komo sorpresa tabatin elekshon di Reina i Rei di Kas di Kuido. Reina a resultá Hilda Saleh i Rei a bira Eric Beeldsnijder. E rei i e reina a risibí korona, tambe makutu ku komestibel Na final e grandinan, tambe esnan ku tabata di bishita, a laga sa ku pronto tin ku regresá. Tur mucha a bai di akuerdo i asta nan ke a bai dibertí ku e grandinan regularmente. E dos lidernan di e gruponan, Tante Cynthia Sno i Tante Mariella Capella, ta gradisí e dos lidernan di aktividat sra. Rocío i Charlotte i nan tim tremendo ku a duna un man pa hasi e mainta posibel. E dos gruponan ta deseá pueblo di Boneiru en general i spesialmente nos grandinan, un dia bendishoná yen di alegria, pas, felisidat i e amor di Dios.


text:
Home Slider
Mi Deseo
January 23rd, 2018 by Jan Barendse
Ora ku un persona fayesé, tin hopi kos di hasi i kos di pensa pa sernan kerí. Banda di prosesá e fèrdrit, bo sernan kerí mester regla vários asuntu práktiko i aki e pregunta kiko e deseonan di e defuntu lo tabata ta hopi importante.
Di kon regla mi entiero for di awor?
March 28th, 2014 by Jan Barendse
Tin un dicho ta bisa: Morto no ta respetá edat. Un dicho fuerte pero ku ta pone bo reflekshoná, paso ni hóben ni ansiano no sa kuantu tempu mas di bida nan tin. Ta p’esei mes ta importante pa nos regla nos kosnan for di trempan i asina kita e peso aki for di esnan ku ta keda atras, ku ya ta den nan doló i ku hopi kos na nan kabes. Di e manera aki bo por tin garantia tambe, ku maske bo no tei mas bo ta haña un entiero segun bo deseo. Pa nos di El Tributo ta un honor pa por asistí for di aworakí i tambe despues na i despues bo entiero, p’ asina esnan ku bo a bai laga tras, por keda ku un kurason trankil i liber di prekupashon.
Kompashon ta nos mishon
February 27th, 2014 by Jan Barendse
Pèrdida di un ser kerí ta doloroso, ta p’esei nos ta haña importante pa abo dediká bo tempu pa trata ku e tristesa, miéntras ku nos
ta atendé tur e detayenan pa garantisá un despedida manera e defunto a deseá.


text:
mucha. Bou auspicio di e propio presidente di boxeo di Aruba, Sr.Marco Dupersoy hunto cu
entrenadornan cu experiencia. Ta bay duna e training di boxeo como fitness pa mucha di edad
entre 6 pa 18aña.
Ora papia di boxeo como fitness, kiermen cu e mucha ta bin practica e deporte di boxeo como
un entrenamento pa su física (condición). Claro cu e ta bay siña hopi movicion di boxeo y
tambe con pa tira su mannan. Pero tur esaki sin contacto físico entre e mucha y su oponente.
Mientrastanto después di algún tempo cu e mucha ta desaroya positivo, e por wordo poni den
un categoría mas competitivo, cu aprobación di su mayornan.
Seguransa pa e mayor y su yiu.
Semper ta bon, promer cu un mayor firma pa su yiu drenta den un programa asina di boxeo, e
mayor mester por haya e aseguransa promer si e trainer of club di boxeo cu su yiu ta bay
afilia na dje ta un organisacion oficial di e deporte encuestion. Y cu entrenador certifica y/of
cu hopi experiencia. Pasobra un club of un persona cu ta duna entrenamento di boxeo mester
por tin precuacion / seguridad di e mucha na promer lugar.
Tambe ta e intención den futuro cercano, cu e asociacion di Boxeo di Aruba lo busca
talentonan den e deporte aki, pa asina un dia bira un gran boxdo cu lo por representa su país.
Presidente di Boxeo ARUBOX , Sr. Marco Dupersoy mes ta bay duna entrenamento na Sport
Centrum San Nicolas IBiSA dianan dialuna y diaranson di 4:30pm pa 6:00pm pa mucha te 13
aña y riba diamars y diahueps di 7:00pm pa 9:00pm pa esnan mas grandi te cu 18 aña. Pa mas
informacion por yama Sr. Dupersoy na cell.738-3556 of 5848903


text:
Un disturbio ta un konflikto den un masa di hende, kaminda no tin órden públiko. Ora bo ta bishita un konsierto, demonstrashon òf wega di deporte, bo no por hasi muchu pa evitá un disturbio.
Pero si ta importante pa bo sa kiko pa hasi den un situashon asina.
Promé ku un disturbio:
Durante di un disturbio di órden:
Disturbio
Kiko pa hasi durante un disturbio
Bo por haña bo mes direpente den disturbio, sakeo òf un bringamentu formal sin ku bo tin algu deber kuné. Tambe bo por haña bo den un disturbio ora bo ta bishita un evento grandi ku hopi bishitante.
Ora algu sosodé, tur hende ke sali mas lihé posibel for di e edifisio òf e tereno. Pa sòru pa algu asina bai mas organisá i trankil posibel, outoridatnan i organisadónan di evento ta tuma prekoushonnan, manera kria salidanan di emergensia i guia e públiko.


text:
Diabierna pasa e presidente di Korea Sur, Sra. Park Geun-Hye, a wordo baha oficialmente for di su puesto, despues cu e corte constitucional a ratifica e decision parlamentario y splicando cu tin suficiente prueba cu ta mustra cu e presidente a maluza su posicion pa enrikece su mes. Na Brazil algo similar a pasa cu e presidente, Sra. Dilma Rousseff, den e operacion di ‘Lava Jato’. Durante e operacion aki e actual presidente, Sr. Michel Temer, y e ex-presidente, Sr. Luiz Lula da Silva, tambe ta wordo investiga pa e mesun delito di corupcion y enrikecimento personal. Pero e investigacionnan di corupcion no a caba cu operacion ‘Lava Jato’. Actualmente Ministerio Publico di Brazil ta investigando e compania ‘Odebrecht’, unda a wordo comproba cu no solamente na Brazil, pero tambe na Angola, El Salvador, Panama, Republica Dominicana, Venezuela y Colombia casi 4 biyon dollar a wordo paga na politiconan, pa asina yuda nan gana eleccionnan.
Algun aña pasa, parce cu no tabata pasa un luna, cu un di nos gobernantenan no tabata na Brazil. Pero diripiente tur esaki a cambia. Diripiente Brazil tabata ‘out’ y Sr. Roberto Rincon tabata ‘in’. Si esaki tabata puro casualidad, solamente cu tempo, investigacionnan profundo y kisas remordimento di consenshi, pueblo lo haya sa. E ‘switch’ tabata uno solamente geografico. Pasobra e parameters den ambos caso a keda mescos: politiconan cu diripiente a bira miyonario, e negoshi di petroleo y proyectonan di infrastructura miyonario. Den tur dos ehempel di Korea sur y Brazil, nos ta mira cu fiscalnan balente a cuminsa investiga y persigui gobernantenan y politiconan cu a maluza di nan posicion, sin miedo. Fiscalnan balente a cuminsa duna oido na loke e pueblonan tabata sclama pe.
Na Aruba, tambe pa añanan largo un parti grandi di pueblo ta sclamando pa caba cu corupcion den gobernacion. Ministerio Publico (y Hulanda) no por sigui sconde tras di excuusnan fofo manera parlamento no a duna Ministerio Publico e instrumentonan necesario pa actua. Desde 2008, Ministerio Publico (y Hulanda) sa exactamente kico ta pasando aki na Aruba den gobernacion. Den su carta na parlamento, Ministerio Publico ta bisa cu ‘..zonder aanwijzingen van een commuun delict wordt een BEWEERD ambtsmisdrijf in beginsel niet in onderzoek genomen’, a pesar cu e ta comparti e opinion di Controlaria General (Algemene Rekenkamer): ‘dat het niet verschaffen van een (behoorlijke) motivering als zodanig een OVERTREDING van de Comptabiliteitswet kan zijn, STRAFBAAR GESTELD in art. 372a en 372b van het Wetboek van Strafrecht, en het verschaffen van een onjuiste motivering VALSHEID IN GESCHRIFT kan opleveren’. Y cu ‘Elk geval van afzien van een openbare aanbesteding draagt in zich de mogelijkheid van ONGEWENSTE BIJVERSCHIJNSELEN (brief OM, 17 april 2008, kenmerk 577/2008)’.
Ainda mester ta fresco den memoria di Ministerio Publico cu varios politiconan Hulandes den pasado a yama diferente gobernante local pa corupto, ladron of narcotraficante. Banda di esaki, e maneho actual di e gobierno Hulandes ta pa no laga e ‘onder wereld’ infiltra den e ‘boven wereld’ (Vaststelling begroting Koninkrijksrelatie (IV), 15 september 2015). Tampoco ta un secreto publico cu diferente politiconan tradicional tin un amistad hopi intimo cu cierto comerciante, cu ta contribui barbaramente na nan campaña politico. Hasta un miembro prominente di parlamento, a wordo investiga den e ‘WODC-rapport’ pa su fortuna miyonario cu e la acumula den un tempo corto.
Articulo 10 di e ‘Landsverordening Instelling Ministeries 2014 di 23 december 2013’, ta bisa cu e minister mester tuma decisionnan drechi y transparente. Anto dicon parlamento desde 2008 no por a duna e carta di Ministerio Publico, cual e mes a pidi pe, prioridad? Dicon ningun miembro di parlamento no por bringa mes feroz pa duna Ministerio Publico instrumentonan pa combati corupcion den gobernacion, manera un miembro a haci den su caso personal di ‘Geregistreerd Partnerschap’?
Pa esunnan cu a lubida of cu intencionalmente kier lubida, na september 2015 e mesun minister di Husticia a declara publicamente: ‘Ami no por haya un ‘KB’ (Koninklijk Besluit), paso mi maneho no ta duna espacio pa un KB’. Pues indicando cu un otro ‘KB’ tabata na caminda. Cada biaha pueblo ta tende di tur sorto di ‘KB’ of cu e famoso ‘busje’ ta na caminda. Pero semper nada ta pasa. Pueblo kier mira accion awor y cu corupcion den gobernacion wordo investiga y combati seriamente, manera ta pasa na tur parti di mundo y den Reino. Corda cu e siman aki, lo ta e di 4 siman desde cu e minister di Husticia a acusa su ex-colega di Turismo di tur tipo di ‘strafbare feiten’, y ainda ningun tipo di investigacion a cuminsa. Hopi straño, manera tur e ‘strafbare feiten’ aki, si ta regla den e Codigo Penal!